**ИНТЕРНИ АКТ**

 **Опште болнице Пирот**

 **ПРАВИЛНИК О БЛИЖЕМ УРЕЂИВАЊУ
ПОСТУПАКА НАБАВКИ**

29.01.2021. године

На основу члана 49. став 2. Закона о јавним набавкама ("Службени гласник РС", број 91/2019, даље: Закон) и члана 26. Статута Опште болнице Пирот, Управни одбор, на седници одржаној 29.01. 2021. године, донео је:

**ПРАВИЛНИК О НАЧИНУ ОБАВЉАЊА
ПОСЛОВА ЈАВНИХ НАБАВКИ И НАБАВКИ НА КОЈЕ СЕ ЗАКОН НЕ ПРИМЕЊУЈЕ, ДРУШТВЕНИХ И ДРУГИХ ПОСЕБНИХ УСЛУГА У
ОПШТОЈ БОЛНИЦИ ПИРОТ**

I. ОСНОВНЕ ОДРЕДБЕ

Члан 1.

Овим правилником ближе се уређује поступак јавне набавке и набавки унутар Опште болнице Пирот(даље: Наручилац), и то: начин планирања јавних набавки (критеријуми, правила и начин одређивања предмета јавне набавке и процењене вредности, начин испитивања и истраживања тржишта), одговорност за планирање, начин спровођења поступка јавне набавке и праћења извршења уговора о јавној набавци, начин комуникације унутар наручиоца, правила, обавезе и одговорност лица и организационих јединица, начин планирања и спровођења набавки на које се закон не примењује, као и начин планирања и спровођење поступка набавки друштвених и других посебних услуга.

На питања која нису посебно уређена овим правилником сходно се примењују одговарајуће одредбе Закона и прописа донетих на основу Закона.

Члан 2.

Овај правилник примењују све организационе јединице и лица у Општој болници Пирот, која су у складу са унутрашњом организацијом и општим актима, укључени у планирање, спровођење поступака јавних набавки, извршење уговора, планирање и спровођење поступака набавки на које се закон не примењује и планирање и спровођење поступака набавки друштвених и других посебних услуга.

Значење израза

Члан 3.

Поједини изрази употребљени у овом правилнику имају следеће значење:

1. Одговорно лице је лице надлежно за доношење одлука у поступку;

2. Овлашћено лице је лице на која су пренета овлашћења за поједине радње у поступку;

3. Администратор је лице које се код наручиоца прво региструје на Портал јавних набавки (даље: Портал), коме Портал аутоматски додељује администраторска права унутар наручиоца и које може да извршава све радње на Порталу које су намењене и које спроводи наручилац као корисник Портала;

4***. Лице које спроводи поступак јавне набавке*** је лице које је у служби набавки и које у опису послова има дефинисане послове јавних набавки/набавки, може бити именовано за спровођење поступка јавне набавке у складу са чланом 92. став 2. Закона, може бити и члан комисије за јавне набавке, дипломирани правник, као и службеник за јавне набавке.

5. Комисија коју именује директор Опште болнице Пирот у складу са чланом 92. Закона спроводи поступак јавне набавке.

6. ***Лице именовано за спровођење поступка јавне*** ***набавке*** (даље: лице именовано за спровођење поступка) је лице које именује одговорно лице наручиоца ако процењена вредност јавне набавке не прелази износ од 3.000.000 динара;

7. ***Предлагач набавке -*** служба или лице код наручиоца за чије потребе се додељује уговор о јавној набавци или набавци су:

1) За набавку: Уље за ложење, електрична енергија, набавка горива за службена моторна возила, технички потрошни материјал за одржавање опреме, инсталација и зграда, резервни делови за медицинску опрему, ситан медицински инвентар, административна опрема, медицинска опрема, сервисирање немедицнске и медицинске опреме, медицински гасови, текуће поправке и одржавање зграде и објекта, технички гасови у боцама, резервни алат и инвентар, испитивање вентила сигурности, редован инспекцијски преглед опреме под притиском, вулканизерске, аутоелектирчарске услуге, услуга прања службених моторних возила и др. припрема и одобрава предлагач набавке Техничка служба – Руководилац послова инвестиционог и техничког одржавања - Начелник службе, Инжењер инвестиционог и техничког одржавања и одржавања уређаја и опреме грађевинске струке.

2) За набавку: Набавка заштитне опреме, административне опреме, редован и периодични преглед запослених, услуге очувања животне средине, испитивање громобранске инсталације и отпора уземљења громобранске инсталације, редован инспекцијски преглед опреме под притиском, испитивање лифтова, ревизија трафостанице, услуга ППЗ, услуга ванредне контроле алкохолисаности, услуга обавезног годишњег одржавања техничке заштите, испитивање услова радне околине и др. припрема и одобрава предлагач набавке Техничка служба – Руководилац послова инвестиционог и техничког одржавања - Начелник службе, Руководилац послова заштите, безбедности издравља на раду.

3) За набавку: Материјали за одржавање хигијене, административна опрема, набака услуге дезинфекције, дезинсекције и дератизације, болничка постељина, ситан инвентар за вешерај, услуга преузимања и збрињавања опасног и неопасног отпада и др. припрема и одобрава предлагач набавке Техничка служба – Руководилац послова инвестиционог и техничког одржавања - Начелник службе, Дипломирани санитарни инжењер, здравствени сарадник за хигијену и заштиту животне радне средине-Шеф одељења.

4) За набавку: Прехрамбени производи, Ситан инвентар за кухињу и др.

припрема и одобрава предлагач набавке Техничка служба – Руководилац послова инвестиционог и техничког одржавања - Начелник службе, Руководилац послова у угоститељству, Шеф одељења.

5) За набавку: Одржавање информационих система, административна опрема, услуга мобилне телефоније, услуга одржавања ИТ опреме, набавка лиценце за антивирусну заштиту, рачунарски потрошни материјал, услуга фиксне телефоније и др. Служба за опште, правне, кадровске и економско-финансијске послове- Руководилац финансијско-рачуноводствених послова - Начелник службе за опште, правне, кадровске и економско-финансијске послове, Руководилац послова информационих технологија Шеф одељења.

6) За набавку: Административни материјал и добра за кафе кухињу и др. Служба за опште, правне, кадровске и економско-финансијске послове- Руководилац финансијско-рачуноводствених послова - Начелник службе за опште, правне, кадровске и економско-финансијске послове, Референт набавке.

7) За набавку: Лекови у здравственој установи ЦЈН, лекови са Д листе лекова, цитостатици са Д листе лекова, цитостатици са листе лекова ЦЈН, лекови са Ц листе ЦЈН, лекови за хемофилију ЦЈН, медицински потрошни материјал, реагенси и потрошни материјал за лабораторију, потрошни материјал за операцију катаратке ЦЈН, ендопротезе кука и колена ЦЈН, остали уградни материјал у ортопедији ЦЈН, сочива ЦЈН, хируршке мрежице, материјал за дијализу ЦЈН, лекови у здравственој установи за неосигурана лица ЦЈН и др. - Шеф одсека за фармаколошку делатност, магистар фармације у Одсеку за фармаколошку делатност.

8) За набавку: Услуга осгурања и др. - Руководилац финансијско-рачуноводствених послова - Начелник службе за опште, правне, кадровске и економско-финансијске послове, Дипломирани економиста за финансијско-рачуноводствене послове.

Набавке за које није дефинисан предлагач набавке, а постоји објективна потреба, Директор Опште болнице Пирот одлуком одређује предлагача набавке.

7. ***План јавних набавки*** је годишњи план јавних набавки наручиоца које ће наручилац спроводити у току календарске године и који садржи податке о предмету јавне набавке и CPV ознаку, процењену вредност јавне набавке, врсту поступка јавне набавке и оквирно време покретања поступка, који се објављује на Порталу и интернет страници наручиоца;

8. ***План набавки*** је план набавки на које се закон не примењује и набавки друштвених и других посебних услуга чија вредност не прелази износ вредности прагова дефинисаних чланом 27. Закона;

9. ***Набавка на коју се закон не примењује*** је набавка испод вредности прагова до којих се закон не примењује и набавка друштвених и других посебних услуга из члана 27. Закона, као и набавке изузете од примене закона које се спроводе уз примену начела Закона;

10. ***Набавка друштвених и других посебних услуга*** је набавка из члана 75. Закона, која обухвата услуге наведене у Прилогу 7 Закона.

11. ***Послови набавки*** су послови који обухватају послове јавних набавки, набавки на које се закон не примењује и набавки друштвених и других посебних услуга.

Циљеви правилника

Члан 4.

Циљ правилника је да се јавне набавке и набавке на које се закон не примењује спроводе у складу са Законом, да се обезбеди економично и ефикасно набављање добара, услуга и радова, да се обезбеди једнакост, конкуренција и заштита привредних субјеката од било ког вида дискриминације, да се транспарентно и пропорционално обезбеди благовремно прибављање добара, услуга и радова уз најниже трошкове и у складу са објективним потребама Опште болнице Пирот*.*

Општи циљеви овог правилника су:

* јасно и прецизно уређивање и усклађивање обављања свих послова јавних набавки, а нарочито планирања, спровођења поступка и праћења извршења уговора о јавној набавци, набавци на коју се закон не примењује и набавци друштвених и других посебних услуга;
* утврђивање обавезе писане комуникације у поступку јавне набавке и набавке на коју се закон не примењује, као и комуникације у вези са обављањем послова јавних набавки и набавки на које се закон не примењује;
* евидентирање свих радњи и аката током планирања, спровођења поступка и извршења уговора о јавним набавкама и набавкама на које се закон не примењује;
* уређивање овлашћења и одговорности у свим фазама јавних набавки и набавки на које се закон не примењује;
* дефинисање услова и начина професионализације и усавршавања запослених који обављају послове набавки, са циљем правилног, ефикасног и економичног обављања послова из области јавних набавки и набавки на које се закон не примењује;
* дефинисање општих мера за спречавање корупције у јавним набавкама и набавкама на које се закон не примењује.

Овлашћења и одговорности у поступку јавне набавке

Члан 5.

Службеник за јавне набавкекоординира радом комисије, пружа стручну помоћ лицу именованом за спровођење поступка/комисији у вези са спровођењем поступка и обавља друге активности у вези са спровођењем поступка јавне набавке.

За законитост спровођења поступка јавне набавке, сачињавање предлога и доношење одлука, решења и других аката у поступку јавне набавке одговорни су: директор Опште болнице Пирот, лице именовано за спровођење поступка/комисија, као и остали учесници у поступку, ако овим правилником није другачије прописано.

За предузимање радњи у поступку на начин и у роковима прописаним Законом одговорно је лице које је овлашћено да спроводи/предузима конкретну радњу *(или: у чијем опису послова је предузимање конкретне радње, може бити било које од горе наведених лица)*. Радње у поступку се спроводе у Законом прописаним роковима.

Акте у поступку јавне набавке (документацију о набавци), израђује лице именовано за спровођење поступка/комисија, као и конкурсну документацију, записник о отварању понуда у делу који није сачињен на Порталу и извештај о поступку јавне набавке.

Критеријуми за доделу уговора морају да буду описани и вредновани, не смеју да буду дискриминаторски, морају да буду повезани са предметом уговора о јавној набавци и морају да омогуће ефективну конкуренцију. Критеријуме за доделу уговора и елементе критеријума, као и методологију за доделу пондера за сваки критеријум, начин навођења, описивања и вредновања критеријума у документацији о јавној набавци, осим када је критеријум само цена, утврђује лице именовано за спровођење поступка/комисија, узимајући у обзир врсту, техничку сложеност, трајање, вредност јавне набавке и друго.

Модел уговора сачињава лице именовано за спровођење поступка/комисија, а уколико модел уговора који наведена лица припремају као саставни део документације о набавци захтева посебна стручна знања, ова лица могу захтевати стручну помоћ организационих јединица или трећих лица.

Заштита података

Члан 6.

Лице именовано за спровођење поступка/комисија, као и друга лица која дођу до података у поступку јавне набавке дужни су да:

* чувају као поверљиве све податке које је привредни субјект учинио доступним наручиоцу уколико их привредни субјект означи као тајне у складу са Законом о заштити пословне тајне („Службени гласник РС“, број 72/2011) или Законом о тајности података („Службени гласник РС“, број 104/2009), са образложењем разлога поверљивости;
* чувају као пословну тајну податке о привредним субјектима заинтересованим за учешће у поступку јавне набавке и податке о поднетим пријавама и понудама до отварања пријава, односно понуда.

Привредни субјект не може да означи као поверљиве податке који се односе на: испуњеност критеријума за квалитативни избор, основе за искључење и критеријуме за избор привредног субјекта, каталоге, цену, елементе цене, као и било који критеријум за доделу уговора који је значајан за бодовање и рангирање понуда, као ни податке у вези са условима за извршење уговора. Податке означене као поверљиве наручилац може да открије другим учесницима у поступку само уз сагласност привредног субјекта на кога се подаци односе, с тим да се сагласност односи на конкретан податак и није опште природе.

Лица наведена у ставу 1. овог члана не смеју да саопштавају, пре отварања дела понуде или пријаве које су стигле на адресу наручиоца, колико је поднето понуда или пријава у конкретном поступку и који су привредни субјекти поднели понуду.

Одређивање поверљивости

Члан 7.

Предлагач набавке или друга лица задужена за заштиту поверљивости података код наручиоца лицу именованом за спровођење поступка/комисији достављају писано обавештење које од података, који се понуђачима стављају на располагање, укључујући и њихове подизвођаче, у конкурсној документацији определити као поверљиве и за које захтевати заштиту поверљивости података, уз навођење правног основа у складу са законом којим се уређује заштита пословне тајне и законом којим се уређује тајност података.

Лица наведена у ставу 1. овог члана, за сваку конкретну набавку лицу именованом за спровођење поступка/комисији достављају информацију о поверљивим подацима пре доношења одлуке о спровођењу поступка.

Лице именовано за спровођење поступка/комисија:

* опредељује да ли ће се преузимање конкурсне документације или појединог дела конкурсне документације условити, ако неограничен и несметан приступ конкурсној документацији не може да се обезбеди електронским средствима путем Портала,
* како ће се преузимати конкурсна документација или њен део,
* које мере ће се користити у сврху заштите поверљивости, потписивање изјаве или споразума о чувању поверљивих података.

Лице које је примило податке одређене као поверљиве дужно је да их чува и штити, без обзира на степен те поверљивости.

Одређивање поверљивости не искључује обавезу примене осталих одредаба Закона, а нарочито оне које се односе на објављивање огласа о јавним набавкама, садржину одлука и документације о поступку које наручилац доставља привредним субјектима, укључујући и прописе којима се уређује право на слободан приступ информацијама од јавног значаја.

У случају подношења захтева за слободан приступ информацијама од јавног значаја, лице задужено за спровођење тог поступка код наручиоца, поступа према одредбама закона који уређује слободан приступ информацијама од јавног значаја.

Комуникација у пословима јавних набавки

Члан 8.

Лице именовано за спровођење поступка јавне набавке/комисија, у поступку јавне набавке комуникацију врше путем Портала, односно путем поште, курирске службе и електронским путем - слањем електронске поште.

Комуникација путем Портала врши се у складу са упутством за коришћење Портала, за чију примену су задужена лица која су регистрована на Портал (регистровани корисници Портала).

Документ из поступка јавне набавке достављен електронском поштом, сматра се да је примљен даном слања.

Изузетно комуникација између наручиоца и привредних субјеката може да се врши и усменим путем, ако се не односи на битне елементе поступка јавне набавке као што су документација о набавци, понуде и пријаве, и ако је њена садржина у довољној мери документована (састанак са потенцијалним понуђачима приликом истраживања тржишта, преглед и обилазак локације и друго).

Унутрашња комуникација

Члан 9.

Унутрашња комуникација врши се писаним путем. Руководилац и одговорно лице наручиоца у обавези су да запосленима на пословима јавних набавки и набавки на које се закон не примењује, све налоге и упутства дају писаним путем, односно путем електронске поште.

Лица која обављају послове набавки, лице именовано за спровођење поступка јавне набавке/комисија, дужни су да одбију извршење налога овлашћеног лица ако је упутство и налог супротан прописима.

Унутрашња комуникација мора да се одвија у роковима прописаним Законом и овим актом за сваку фазу поступка.

Само изузетно, унутрашња комуникација може да се одвија усменим путем у ком случају су лице именовано за спровођење поступка јавне набавке/комисија и друга лица дужна да сачине записник, службену белешку или да на други начин евидентирају предузете радње.

Учесници у комуникацији везаној за поступке набавки су дужни да обезбеде чување поверљивих података, података о понудама (део понуде, пријаве, плана или дизајна који се подносе путем поште, курирске службе или њиховим комбиновањем са електронским средствима) и понуђачима до отварања понуда.

Члан 10.

Лица која су у складу са актом о систематизацији и организацији послова задужена за пријем писмена су дужна да приликом пријема дела понуде или пријаве, измене или допуне понуде, на коверти, односно кутији у којој се понуда налази обележи време пријема и да у деловоднику евидентира број и датум понуде према редоследу приспећа. Примљени документи се не отварају.

Ако је део понуде или пријаве, измене или допуне понуде, предат непосредно издаје се потврда о пријему документа на којој се обавезно наводи датум и тачно време (сат и минут) пријема документа.

Уколико лице из става 1. овог члана утврди неправилности приликом пријема дела понуде *(нпр. понуда није означена као понуда па је отворена, достављена је отворена или оштећена коверта и сл.)*, дужан је да о томе сачини белешку и достави је лицу именованом за спровођење поступка јавне набавке/комисија.

Примљени делови понуде се не отварају и чувају се неотворени на писарници Опште болнице Пирот, до отварања понуда када се предају лицу именованом за спровођење поступка јавне набавке/комисија.

Примљена електронска пошта се без одлагања евидентира *(заводи)* у складу са правилима канцеларијског пословања код наручиоца.

Документација и евидентирање поступка

Члан 11.

Акта у поступку јавне набавке доноси и потписује:

* Управни одбор Опште болнице Пирот (План јавних набавки, Измена плана јавних набавки, Правилник о ближем уређењу поступака јавних набавки, Измене правилника о ближем уређењу поступака јавних набавки и др.)
* Директор Опште болнице Пирот ( Одлуку о спровођењу поступка јавне набавке, Одлуку о додели уговора/оквирног споразума, Одлука о обустави поступка јавне набавке, Уговор о јавној набавци, Оквирни споразум и др.)
* Лице именовано за спровођење поступка / комисија (иницијални акт за покретање поступка јавне набавке/поступка набавке, записник о истраживању тржишта, изјаву о постојању/непостојању сукоба интереса, извештај о стручној оцени понуда, Извештај о извршењу уговора о јавној набавци, белешке, записници и др.)

Члан 12.

Обавеза сваког извршиоца, учесника у поступку набавке је да прикупља и на прописани начин одлаже документацију која претходи радњама у поступку, да о предузетим радњама оставља писани траг (белешка, записник и др.), односно да у писаној форми евидентира и документује све радње током планирања, спровођења поступка и извршења уговора о јавној набавци и набавци на коју се закон не примењује.

Документација обухвата сваки документ који је настао током планирања јавне набавке, спровођења поступка јавне набавке, извршења уговора о јавној набавци. Документација о јавној набавци се чува најмање пет година од закључења појединачног уговора о јавној набавци или оквирног споразума, односно пет година од обуставе поступка јавне набавке.

Члан 13.

Документација о набавци се евидентира у складу са прописима који уређују канцеларијско пословање и електронско канцеларијско пословање.

Сви појединачни акти (одлуке, поднесци, белешке, прилози и др.) који чине документацију о набавци евидентирају *(заводе)* се под бројем *(јединствена идентификациона ознака предмета)* под којим је евидентирана одлука о спровођењу поступка набавке.

Члан 14.

Лице именовано за спровођење поступка јавне набавке/комисија сву документацију везану за јавне набавке чува у складу са прописима који уређују област документарне грађе и архива.

Лице именовано за спровођење поступка јавне набавке/комисија, пре архивирања документације о набавци, опредељује календарски период до ког се документација чува.

II. ПЛАНИРАЊЕ ЈАВНИХ НАБАВКИ[[1]](#footnote-1)

Овлашћења у планирању јавних набавки и одговорност за планирање

Члан 15.

Поступак планирања јавних набавки спроводи тим за планирање јавних набавки (даље: тим за планирање).

Тим за планирање чине лица која обављају послове јавних набавки, послове припреме, планирања и израде буџета/финансијских планова, и то:

* Руководилац финансијско-рачуноводствених послова - Начелник службе за опште, правне, кадровске и економско-финансијске послове
* Дипломирани економиста за финансијско-рачуноводствене послове
* Финансијско-рачуноводствени аналитичар – Шеф књиговодства
* Руководилац правних и административних послова - Шеф одсека
* Шеф одсека за фармаколошку делатност
* Магистар фармације у Одсеку за фармаколошку делатност
* Руководилац послова инвестиционог и техничког одржавања-Начелник службе
* Инжењер инвестиционог и техничког одржавања и одржавања уређаја и опреме грађевинске струке
* Дипломирани санитарни инжењер, здравствени сарадник за хигијену и заштиту животне радне средине-Шеф одељења
* Руководилац послова у угоститељству, Шеф одељења
* Руководилац послова информационих технологија Шеф одељења
* Руководилац послова заштите, безбедности издравља на раду
* Руководилац послова јавних набавки, Шеф кабинета
* Службеник за јавне набавке

Рад тима за планирање координира службеник за јавне набавке*.*

Тим за планирање, одлуком, формира директор Опште болнице Пирот за сваку календарску годину.

Сва лица која учествују у процесу планирања набавки или дају податке на основу којих се опредељује предмет набавке одговорна су за сваку радњу приликом планирања јавних набавки *(нпр. одговорност лица које припрема техничке спецификације, лица које одређује количине предмета набавке и сл.)*.

Поступак и рокови израде и доношења плана јавних набавки

Члан 16.

Поступак планирања, припреме, израде и доношења годишњег плана јавних набавки се спроводи истовремено са израдом и доношењем буџета, односно финансијског плана и коригује се у складу са евентуалним ребалансом буџета и изменама финансијског плана.

Активности у вези израде и доношења плана јавних набавки се планирају тако да прате припрему и доношење буџета, односно финансијског плана.

Тим за планирање утврђује календар активности у поступку планирања јавних набавки, дефинише конкретне рокове (датуме) за сваку од активности и овлашћења (одговорности) учесника у планирању, и учесницима у планирању даје инструкције за планирање.

Инструкције за планирање

Члан 17.

Инструкције за планирање се дају у писаној форми, са дефинисаним обрасцима, упитницима и табелама за прикупљање и достављање тражених података *(све податке који су носиоцу планирања неопходни да би сачинио јединствени план јавних набавки наручиоца и извештај о извршењу плана, табеле треба да садрже и податке о предмету јавне набавке, процењену вредност јавне набавке, оквирном датуму покретања поступка, закључења уговора, и друге податке и напомене).*

Инструкције за планирање садрже методологију за утврђивање и исказивање потреба за предметима набавки, као и критеријуме и мерила који су од значаја за одређивање редоследа приоритета јавних набавки, оцену оправданости исказаних потреба и процену вредности набавке.

Инструкцијама се одређују полазни елементи за планирање потреба који се базирају на: подацима о извршеним набавкама, стању залиха и очекиваним променама у вршењу појединих пословних активности у складу са развојним циљевима, као и релевантни подаци у вези са пројекцијом макроекономских и других релевантних тржишних кретања у планској години.

Критеријуми за планирање јавних набавки

Члан 18.

Наручилац приликом планирања јавне набавке узима у обзир следеће критеријуме:

* одговарајући квалитет предмета набавке с обзиром на сврху, намену и вредност јавне набавке,
* да ли је набавка исплатива с обзиром на евентуалне додатне трошкове,
* обезбеђивање конкуренције и једнаког положаја потенцијалних понуђача,
* обезбеђивање да предмет набавке не загађује, односно да минимално утиче на животну средину, односно да обезбеђује адекватно смањење потрошње енергије (енергетску ефикасност).

Додатни критеријуми: се опредељује с обзиром на специфичности предмета набавке.

Начин исказивања потреба, провера исказаних потреба
и утврђивање стварних потреба за сваку појединачну јавну набавку

Члан 19.

Организационе јединице/извршиоци (даље: предлагачи набавке), податке о потребним предметима набавке достављају, у писаном облику, тиму за планирање који је дужан да определи начин, место и рокове за доставу ових података од стране сваке поједине организационе јединице (*Прилог бр.1*).

Потребе за сваки поједини предмет се исказују по врсти, количини, квалитету, периодима реализације набавке и другим елементима од значаја за планирање јавне набавке и са образложењем разлога и оправданости појединачне набавке.

Провера исказаних потреба обухвата оцену сврсисходности набавке, да ли је предмет набавке потребан наручиоцу за обављање делатности, оцену да ли опредељене количине представљају реалне потребе наручиоца, оцену усклађености са плановима развоја, оцену да ли су правилно утврђени приоритети и усаглашене потребе са очекиваним приходима (финансијским средствима).

Тим за планирање је дужан да исказане потребе упореди са реалним потребама за обављање и унапређење делатности наручиоца, као и са врстом, количином и квалитетом предмета набављених у претходном планском периоду.

Стварне потребе за сваку појединачну набавку утврђује тим за планирање на основу достављених података и ако оцени да је целисходно у консултацији са предлагачем набавке.

Тим за планирање обавештава предлагача јавне набавке о свим уоченим неслагањима потреба са критеријумима за планирање јавних набавки.

У складу са обавештењем из става 6. овог члана предлагач набавке врши неопходне исправке и утврђује стварну потребу за сваку појединачну набавку, о чему обавештава носиоца планирања.

Правила и начин обликовања предмета набавке
и одређивања техничких спецификација предмета набавке

Члан 20.

Предмет јавне набавке се опредељује тако да представља техничку, технолошку, функционалну и другу објективно одредиву целину и обликује у скаладу са: начелима Закона, одредбама Закона које уређују предмет набавке и процењену вредност предмета набавке.

Предмет набавке се опредељује тако да се уситњавањем предмета набавке не избегне примена појединих одредби Закона и не избегне поступак јавне набавке прописан Законом.

У поступку планирања предлагач набавке, опредељује посебне целине (партије) предмета набавке.

Техничке спецификације и пројектну документацију одређује предлагач набавке, одговоран је за исте и дужан је да потпише и овери сваку страницу техничких спецификација.

Техничке спецификације се утврђују тако да не дискриминишу привредне субјекте, односно да се одређеном привредном субјекту неоправдано да предност или да се доведе у неповољан положај.

Тим за планирање набавки, у сарадњи са предлагачима набавке, коначно одређује предмет набавке као саставни део плана јавних набавки.

Лице именовано за спровођење поступка јавне набавке/комисија може извршити измене техничких спецификација, уз претходно прибављену сагласност предлагача набавке.

Начин испитивања и истраживања тржишта предмета набавке

Члан 21.

Предлагач набавке*,* испитује и истражује тржиште предмета набавке и прикупља податке потребне за планирање.

Испитивање и истраживање тржишта се врши за сваки предмет набавке.

Испитивање и истраживање тржишта обухвата прикупљање података на терену (непосредно, телефоном, путем публикација, интернета, доступних база података и огласа потенцијалних понуђача, у сарадњи са одговарајућим стручним службама).

Испитивањем и истраживањем тржишта прикупљају се подаци о:

* степену развијености и законитостима тржишта,
* потенцијалним понуђачима (ко су, колико их је, с којим потенцијалом располажу, шта нуде и под којим условима, конкурентност потенцијалних понуђача и сл.),
* ценама и њиховом кретању на тржишту,
* доступности предмета набавке, квалитету, обиму и периоду гаранције, условима сервисирања,
* да ли на тржишту постоје предмети сличних карактеристика који би задовољили потребе наручиоца,
* условима под којима потенцијални понуђачи конкретан предмет нуде на тржишту, а пре свега о цени, квалитету, важењу гаранције, одржавању и роковима испоруке,
* да ли се потреба за датим предметом може задовољити на други начин (набавком другог предмета и сл.).

Испитивање и истраживање тржишта обухвата и анализу исплативости одржавања постојеће опреме, поправке или ремонта исте у односу на куповину нове и трошкове које би имао у вези са њом и утврђивање трошкова животног циклуса предмета набавке, узимајући у обзир трошкове набавке, трошкове употребе (нпр. набавке потрошног материјала) и одржавања, као и трошкове одлагања након употребе, да ли постоје ризици и трошкови за наручиоца ако не би спровео неку набавку.

Подаци добијени испитивањем и истраживањем тржишта морају бити валидни у време покретања поступка.

О испитивању и истраживању тржишта се сачињава белешка *(или записник)* која садржи податке о времену и начину испитивања и истраживања тржишта, предузетим радњама и добијеним подацима, донетим закључцима, стеченим сазнањима, начинима како привући привредне субјекте, о претходним, садашњим и будућим набавкама понуђача и др.

Белешку (или записник) о испитивању и истраживању тржишта сачињава и потписује лице, предлагач јавне набавке или лице, које је спроводило испитивање тржишта.

Коришћење резултата истраживања и анализе тржишта

Члан 22.

На основу резултата истраживања и анализе тржишта тим за планирање у сарадњи са предлагачем набавке:

* цени тренутне околности под којима може очекивати да се реализује набавка конкретног предмета набавке,
* планира количине, својства, техничке спецификације предмета набавке,
* опредељује процењену вредност предмета набавке и врсту поступка,
* опредељује начин преговарања ако је саставни део поступка,
* опредељује садржину конкурсне документације, да ли ће се израда конкурсне документације поверити трећем лицу и да ли је и ова услуга предмет јавне набавке,
* опредељује критеријуме за квалитативни избор привредног субјекта за учешће у поступку јавне набавке,
* опредељује време потребно за реализацију набавке, најповољнију динамику реализације, приоритетне набавке и др.

Правила и начин одређивања процењене вредности јавне набавке

Члан 23.

Процењена вредност јавне набавке мора да буде објективна, а утврђује се након спроведеног испитивања и истраживања тржишта предмета јавне набавке, на начин прописан Законом.

Одређивање процењене вредности предмета јавне набавке не може да се врши на начин који има за циљ избегавање примене Закона, нити у том циљу може да се врши подела предмета јавне набавке на више набавки.

Тим за планирање коначно одређује процењену вредност предмета набавке, а на основу података добијених од предлагача набавке и у току испитивања и истраживања тржишта, а у складу са расположивим средствима.

Тим за планирање, након утврђивања списка свих предмета јавних набавки, одређује укупну процењену вредност јавне набавке на нивоу наручиоца, одређује врсту поступка за сваку јавну набавку у складу са Законом, динамику спровођења поступка, начин реализације јавне набавке и период плаћања.

Испитивање оправданости резервисане јавне набавке

Члан 24.

Тим за планирање је обавезан да у сарадњи са предлагачима набавке испита да ли је уговор о јавној набавци могуће доделити у поступку јавне набавке у којем могу учествовати само установе, организације, удружења или привредни субјекти чији је основни циљ професионална рехабилитација и запошљавање особа са инвалидитетом, чији је циљ друштвена и професионална интеграција лица у неповољном положају или у оквиру програма заштитног запошљавања (резервисане јавне набавке) и да, ако има основа, предложи/планира да се спроведе поступак резервисане јавне набавке.

Спровођења централизоване јавне набавке

Члан 25.

Предлагач набавке одређује набавк које ће се спровести преко тела за централизоване набавке (РФЗО).

Радње у вези са провером врсте поступка и примене одговарајућег поступка

Члан 26.

Тим за планирање, у сарадњи са предлагачима набавке, опредељује врсту поступка јавне набавке у ком ће се доделити уговор.

Врста поступка се опредељује према томе да ли сви привредни субјекти могу поднети понуду/пријаву, да ли се поступак окончава закључењем оквирног споразума или доделом уговора, да ли је предмет јавне набавке могуће унапред планирати са становишта обима, количина и времена у ком ће бити потребан, да ли је предмет набавке нарочито сложен, да ли је предмет набавке дизајн у областима урбанистичког планирања, архитектуре, грађевинарства, инжењерства и информатике, колика је укупна процењена вредност набавке која представља техничку, технолошку, функционалну или другу објективно одредиву целину на годишњем нивоу, да ли се у поступку примењују електронска средства и информациони систем.

Врста поступка је условљена исказаним потребама за предметом јавне набавке и стањем на тржишту.

Избор врсте поступка се врши, имајући у виду:

* циљеве јавних набавки;
* исказане потребе за добрима, услугама или радовима;
* резултате испитивања и истраживања тржишта посебно у погледу стања конкуренције на тржишту и доступности добара, услуга и радова;
* процењену вредност појединачне јавне набавке;
* сложеност предмета јавне набавке.

Одређивање динамике покретања поступка набавке

Члан 27.

На основу података предлагача набавке о периоду рализације јавне набавке тим за планирање одређује/планира динамику покретања и окончања поступка и одређује оквирно време:

* за покретања поступка,
* за закључење уговора,
* за извршење уговора.

Динамика покретања поступка и закључења уговора се одређује у складу са роковима које Закон прописује за спровођење појединих радњи у поступку јавне набавке и у складу са роковима за спровођење поступка по захтеву за заштиту права.

Динамика извршења уговора се опредељује у складу са предметом набавке, са унапред опредељеним потребама предлагача набавке и у складу са објективним оклностима које условљавају време извршења уговора.

Тим за планирање прати динамику реализације плана јавних набавки.

Израда предлога плана јавних набавки

Члан 28.

Израда предлога плана јавних набавки је обавеза тима за планирање.

Предлог плана јавних набавки се израђује у складу са законом[[2]](#footnote-2) и са шаблоном за израду плана јавних набавки која се налази на Порталу.

Координатор и чланови тима за планирање су одговорни:

* за израду предлога плана јавних набавки,
* за проверу усаглашености плана јавних набавки са финансијским планом наручиоца,
* за доставу предлога плана јавних набавки органу надлежном за доношење плана.

За израду предлога плана јавних набавки одговорни су сви учесници у планирању.

Доношење плана јавних набавки и објављивање на Порталу

Члан 29.

План јавних набавки доноси Управни одбор Опште болнице Пирот.

Координатор тима за планирање јавних набавки, план јавних набавки доставља предлагачу набавке.

Координатор тима за планирање јавних набавки, план јавних набавки, измене и допуне плана јавних набавки објављује на Порталу и на интернет страници наручиоца у року од десет дана од дана доношења.

Координатор тима за планирање јавних набавки*,* пре објављивања плана јавних набавки на Порталу и на интернет страници, утврђује да ли план јавних набавки, односно измене и допуне плана јавних набавки садрже податке који се неће објавити јер представљају пословну тајну у смислу закона којим се уређује заштита пословне тајне или представљају тајне податке у смислу закона којим се уређује тајност података.

Измена и допуна плана јавних набавки

Члан 30.

Образложен предлог за измену и допуну плана јавних набавки се доставља тиму за планирање јавних набавки.

Предлог за измену и допуну плана јавних набавки могу дати предлагачи набавке, чланови тима за планирање и друга заинтересована лица. Обавеза предлагача је да образложи разлоге за измену и допуну плана јавних набавки.

Тим за планирање цени основаност предлога, да ли се предложена измена и допуна плана јавних набавки сматра изменом и допуном плана јавних набавки у складу са чланом 88. став 4. Закона и предлог измене и допуне плана јавних набавки доставља надлежном органу на усвајање.

Обавеза тима за планирање јавних набавки је да обезбеди да све измене и допуне буду видљиве у односу на основни план јавних набавки и да све измене буду образложене.

Измене и допуне плана јавних набавки усваја Управни одбор Опште болнице Пирот.

Координатор тима за планирање одлуку о измени и допуни плана јавних набавки доставља предлагачу набавке.

Измењен и допуњен план јавних набавки се објављује на Порталу и на интернет страници наручиоца у року од десет дана од дана доношења.

Извршење плана јавних набавки

Члан 31.

Предлагач набавке, тиму за планирање доставља податке које прати и евидентира о извршењу плана јавних набавки, и то:

* податке о реализацији плана за поједине врсте поступка и поједине предмете набавке,
* податке о измени првобитно планиране набавке,
* разлог и оправданост измене првобитно планиране набавке,
* податке о закљученом/им уговору/има по основу планиране набавке,
* податке о привредним субјектима,
* анализу и препоруке за унапређење система планирања,
* друге податке и напомене које су од значаја за процес извршења плана.

Тим за планирање, у склопу инструкција за планирање, даје упутство предлагачу набавке о начину и роковима за праћење и достављање података о извршењу плана јавних набавки, за одређене предмете набавки (Прилог 2).

III. ЦИЉЕВИ ПОСТУПКА ЈАВНЕ НАБАВКЕ

Циљеви спровођења поступка јавне набавке

Члан 32.

Циљеви спровођења поступка јавне набавке су:

* целисходна и оправдана јавна набавка (набавка предмета одговарајућег квалитета и количина ради задовољења стварних и реално процењених потреба),
* економично и ефикасно трошење јавних средстава (прибављање предмета по најповољнијој цени адекватној вредности предмета, најповољнија цена за дати квалитет - тзв. "вредност за новац"),
* транспарентно трошење јавних средстава,
* обезбеђивање конкуренције и једнак положај свих понуђача у поступку јавне набавке, односно забрана дискриминације,
* заштита животне средине и обезбеђивање енергетске ефикасности,
* благовремено и ефикасно спровођење поступка јавне набавке (обезбеђивање несметаног одвијања процеса рада, благовремено и адекватно задовољавање потреба),
* ефективност јавне набавке (однос између планираних и постигнутих ефеката набавки),
* пропорционалност јавне набавке (спровођење поступка сразмерно предмету јавне набавке),
* и други циљеви у зависности од делатности, начина пословања и сл..

IV. СПРОВОЂЕЊЕ ПОСТУПКА ЈАВНЕ НАБАВКЕ

Услови за спровођење поступка

Члан 33.

Предлагач набавке подноси захтев за спровођење поступка јавне набавке – иницијални акт. (Прилог бр.3).

Иницијални акт садржи:

1. Захтев за покретање поступка
2. Потврду о предвиђености инициране набавке планом набавки
3. Потврду о обезбеђености средстава
4. Сагласност за поступање по иницијалном акту
5. Техничке спцецификације

**Захтев за покретање поступка садржи:**

* Назив предлагача набавке (Службе која предлаже покретање поступка набавке)
* Име руководиоца службе предлагача набавке
* Предмет набавке (из плана јавне набавке/плана набавке)
* Процењена вредност набавке (из плана јавне набавке/плана набавке). Предлагач набавке исказује процењену вредност у динарима, без обрачунатог пореза на додату вредност (ПДВ) или другог припадајућег пореза који терети предмет набавке у укупном нето износу који је планиран за период важења уговора о набавци и потврђује да је процењена вредност предмета набавке валидна у време покретања поступка. Уколико се на процењену вредност набавке не обрачунава ПДВ или се обрачунава по стопи која је различита од опште стопе утврђене Законом о ПДВ-у, потребно је унети одговарајућу напомену о томе. Тачност унетих напомена проверава финансијска служба. Уколико је предмет јавне набавке обликован по партијама, неопходно је исказати процењену вредност за сваку од партија. Уколико у тренутку подношења иницијалног акта, финансијска служба утврди да су расположива средства за конкретну набавку недовољна због умањења апропријације у периоду од доношења плана јавних набавки / плана набавки дo трeнуткa иницирања набавке (нпр. ребаланс буџета, принудно извршење и др.), обавестиће предлагача набавке о износу расположивих средстава. Предлагач набавке ће одлучити о целисходности покретања те набавке, обзиром на умањени расположиви износ. Уколико предлагач набавке одлучи да иницира такву набавку, у иницијалном акту исказује процењену вредност набавке у износу који је умањен у односу на процењену вредност набавке наведену у плану јавних набавки / плану набавки, стим да тај износ не може бити виши од износа расположивих средстава за предметну намену. У таквом случају руководилац финансијске службе потписује иницијални акт у коме је као процењена вредност набавке наведен износ који је умањен у односу на процењену вредност набавке наведену у плану јавних набавки / плану набавки, потврђујући тиме да је тај износ расположив за предметну намену. У случају да предлагач набавке покреће поступак набавке чија је процењена вредност нижа од процењене вредности исказане у плану јавних набавки / плану набавки, предлагач набавке одлучује о покретању набаке узимајући у обзир значају набавке за остваривање циљева из законом одређене делатности Опште болнице Пирот.
* Економска класификација и извор финансирања ће унети финансијска служба, која је одговорна за тачност овог навода (податак о контној позицији и податак о извору финансирања за конкретни поступак јавне набавке/набавке).
* Предлог чланова комисије у складу са чл. 92. Закона о јавним набавкама (“Сл.гласник РС“ 91/2019): „*Кoмисиja мoрa дa имa нeпaрaн брoj члaнoвa, a нajмaњe три члaнa. У кoмисиjи зa jaвну нaбaвку jeдaн члaн мoрa дa будe лицe кoje имa стeчeнo висoкo oбрaзoвaњe из прaвнe нaучнe oблaсти нa студиjaмa другoг стeпeнa (диплoмскe aкaдeмскe студиje - мaстeр, спeциjaлистичкe aкaдeмскe студиje, спeциjaлистичкe струкoвнe студиje), oднoснo висoкo oбрaзoвaњe кoje je зaкoнoм изjeднaчeнo сa aкaдeмским нaзивoм мaстeр нa oснoвним студиjaмa у трajaњу oд нajмaњe чeтири гoдинe или службeник зa jaвнe нaбaвкe сa висoким oбрaзoвaњeм нa студиjaмa другoг стeпeнa (диплoмскe aкaдeмскe студиje - мaстeр, спeциjaлистичкe aкaдeмскe студиje, спeциjaлистичкe струкoвнe студиje), oднoснo висoкo oбрaзoвaњe кoje je зaкoнoм изjeднaчeнo сa aкaдeмским нaзивoм мaстeр нa oснoвним студиjaмa у трajaњу oд нajмaњe чeтири гoдинe или лицe кoje je стeклo сeртификaт зa службeникa зa jaвнe нaбaвкe дo дaнa ступaњa нa снaгу oвoг зaкoнa.*

 *Зa члaнa кoмисиje имeнуje сe лицe кoje имa oдгoвaрajућa стручнa знaњa из oблaсти кoja je прeдмeт jaвнe нaбaвкe, кaдa je тo пoтрeбнo. Члaнoви кoмисиje зa jaвну нaбaвку, oднoснo лицe кoje имa oдгoвaрajућa стручнa знaњa из oблaсти кoja je прeдмeт jaвнe нaбaвкe, мoгу дa буду лицa кoja нису зaпoслeнa кoд нaручиoцa, aкo нaручилaц нeмa зaпoслeнa лицa кoja имajу oдгoвaрajућa стручнa знaњa.*

*Кoмисиja зa jaвну нaбaвку, oднoснo лицe кoje имa oдгoвaрajућa стручнa знaњa из oблaсти кoja je прeдмeт jaвнe нaбaвкe,, прeдузимa свe рaдњe у пoступку, a нaрoчитo припрeмa oглaсe o jaвнoj нaбaвци, кoнкурсну дoкумeнтaциjу, врши стручну oцeну пoнудa и приjaвa, припрeмa извeштaje o пoступку jaвнe нaбaвкe, oбaвљa пoтрeбну кoмуникaциjу у пoступку jaвнe нaбaвкe у склaду сa oдрeдбaмa Зaкoнa и прeдузимa пoтрeбнe рaдњe у случajу пoднoшeњa зaхтeвa зa зaштиту прaвa. Кoмисиja зa jaвну нaбaвку, oднoснo лицe кoje имa oдгoвaрajућa стручнa знaњa из oблaсти кoja je прeдмeт jaвнe нaбaвкe, стaрa сe o зaкoнитoсти спрoвoђeњa пoступкa. „*

* Специфичности и напомене у вези предмета набавке, обавезно садржи све специфичности у погледу предмета набавке, као што су: посебна дозвола за извршење предмета уговора, цена одређена од стране надлежног органа, постојање додатних не типичних карактеристика које предмет уговора мора испунити и разлоге за то, ограничење предмета, адекватно образложење у случају да набавку може испунити само један понуђач. Овај део попуњава искључиво предлагач набавке а на основу резултата испитивања и истраживања тржишта посебно у погледу стања конкуренције на тржишту и доступности добара, услуга и радова.
* Име и презиме лица које ће бити задужено за праћење реализације уговора. Предлагач набавке одређује једно или више лица која ће бити задужена и одговорна за праћење раеализације уговора о јавној набавци, наводи се име и презиме, радно место, звање и број телефона
* Подаци о резултатима испитивања и истраживања тржишта посебно у погледу стања конкуренције на тржишту и доступности добара, услуга и радова. Предлагач набавке сачињава и потписује лице, испитивања и истраживање. Испитивање и истраживање тржишта обухвата прикупљање података на терену (непосредно, телефоном, путем публикација, интернета, доступних база података и огласа потенцијалних понуђача).

Испитивањем и истраживањем тржишта прикупљају се подаци о:

* степену развијености и законитостима тржишта,
* потенцијалним понуђачима (ко су, колико их је, с којим потенцијалом располажу, шта нуде и под којим условима, конкурентност потенцијалних понуђача и сл.),
* ценама и њиховом кретању на тржишту,
* доступности предмета набавке, квалитету, обиму и периоду гаранције, условима сервисирања,
* да ли на тржишту постоје предмети сличних карактеристика који би задовољили потребе наручиоца,
* условима под којима потенцијални понуђачи конкретан предмет нуде на тржишту, а пре свега о цени, квалитету, важењу гаранције, одржавању и роковима испоруке,
* да ли се потреба за датим предметом може задовољити на други начин (набавком другог предмета и сл.).

 Испитивање и истраживање тржишта обухвата и анализу исплативости одржавања постојеће опреме, поправке или ремонта исте у односу на куповину нове и трошкове које би имао у вези са њом и утврђивање трошкова животног циклуса предмета набавке, узимајући у обзир трошкове набавке, трошкове употребе (нпр. набавке потрошног материјала) и одржавања, као и трошкове одлагања након употребе, да ли постоје ризици и трошкови за наручиоца ако не би спровео неку набавку.

Подаци добијени испитивањем и истраживањем тржишта морају бити валидни у време покретања иницирања поступка.

О испитивању и истраживању тржишта се у иницијалном акту уносе податци који садрже време и начину испитивања и истраживања тржишта, предузетим радњама и добијеним подацима, донетим закључцима, стеченим сазнањима, начинима како привући привредне субјекте, о претходним, садашњим и будућим набавкама понуђача и др.

У оквиру иницијалног акта **(део V)** предлагач набавкеје обавезан да достави детаљну потписану спецификацију, предмета јавне набавке/набавке уз навођење свих техничких карактеристика неопходних за сачињавање конкурсне документације. Уколико је детаљна спецификација предмета набавке обимна може се иста доставити и путем електронске поште или као прилог уз иницијални акт. Спецификацију сачињава једно или више лица која поседују стручна знања о предмету набавке а која ће бити стручни чланови комисије за иницирану набавку. Спецификација треба да садржи: количину, минимум квалитета, рок и место извршења, гарантни рок, начин спровођења контроле и обезбеђивања гаранције квалитета, техничке прописе и стандарде који се примењују, с тим да се при одређивању техничких спецификација не могу користити дискриминаторски услови. Предлагач набавке одређује техничке спецификације на начин који ће омогућити задовољавање стварних потреба наручиоца и истовремено, омогућити широком кругу понуђача да поднесу одговарајуће понуде. Достављање спецификација предмета набавке, представља потврду да потреба за предметном набавком постоји у време иницирања набавке. Иницијални акт који није праћен детаљном спецификацијом се сматра не потпуним и враћа се предлагачу набавке на допуну. Запослени у Кабинету јавних набавки ће вратити предлагачу набавки сваки иницијални акт који није сачињен у складу са овим правилником.

Иницијални акт у делу „захтев за покретање поступка“ потписују:

-руководилац службе за чије потребе се спроводи поступка јавне набавке/набавке или лице које он задужи (припрема).

-лице које потписује иницијални акт у делу „одобрава“ одговорно је за економску оправданост и целисходност набавке.

-иницијални акт у **делу II** „предвиђеност набавке у делу набавки“ потписује руководилац кабинета јавних набавки, који тиме потврђује да је иницирана набавка предвиђена планом јавних набавки/набавки.

-иницијални акт у **делу III** „обезбеђеност средстава за иницирану набавку“потписује руководилац финансијске службе потврђујући на тај начин да су средства за предметну јавну набавку/ набавку обезбеђена финансијским планом ОБ Пирот за текућу годину као и да је у тренутку потписаивања овог дела иницијалног акта намера наручиоца да преузме обавезу уговором о конкретној јавној набавци/набавци у складу са прописима којима се уређује буџетски систем, односно располагање финансијским средствима.

-иниицијални акт у **делу IV**, „сагласност за поступање по иницијалном акту потписује директор ОБ Пирот чиме писаним путем налаже покретање поступка инициране набавке, односно доношење одлуке о спровођењу поступка јавне набавке/набавке

-иниицијални акт у **делу V**, „техничке спецификације“ потписује лице које је сачинило техничке спецификације.

По пријему иницијалног акта потписаног у деловима I, III и V кабинет јавних набавки је дужан да провери да ли исти садржи све потребне податке, а нарочито детаљне техничке спецификације у деловима набавке. Уколико поднети захтев садржи недостатке, не садржи све потребне елементе, исти се без одлагања враћа предлагачу набавке за исправку или допуну која мора бити извршена у најкраћем могућем року.

Уколико поднети захтев садржи све потребне елементе, доставља се на одобрење директору ОБ Пирот који га потписује у делу IV и доставља Кабинету јавних набавки. Кабинет је обавезан да поступи по иницијалном акту уколико је у потпуности сачињен у складу са Правилником.

Директор ОБ Пирот доноси одлуку о спровођењу поступка јавне набавке, којом одређује лице именовано за спровођење поступка или чланове комисије за јавну набавку.

По пријему уредно сачињеног и потписаног иницијалног акта, Кабинет јавних набавки сачињава одлуку о спровођењу поступка. Одлуку о спровођењу поступка потписује именовано лице за спровођење поступка /чланови комисије.

Ако се покреће преговарачки поступак без објављивања позива за подношење понуда лице које спроводи поступак јавне набавке доставља образложење разлога за покретање и потребне доказе. Исто важи и када су у питњу остали поступци за које се тражи испуњеност Законом прописаних услова за спровођење одређене врсте поступка.

Образложење о основаности спровођења преговарачког поступка без објављивања јавног позива, са комплетном документацијом, Канцеларији за јавне набавке упућује лице које је регистровани корисник Портала.

Одлука о спровођењу поступка

Члан 34.

Поступак јавне набавке почиње доношењем одлуке о спровођењу поступка, а покреће се слањем на објављивање јавног позива и других огласа који се користе као јавни позив, изузев преговарачког поступка без објављивања јавног позива у складу са Законом.

Одлуком о спровођењу поступка именује се лице, односно комисија која спроводи поступак јавне набавке.

Лице које спроводи поступак јавне набавке, цени испуњеност услова за спровођење поступка и израђује предлог одлуке који парафира и доставља органу надлежном за доношење одлуке.

Одлука о спровођењу поступка се евидентира (заводи) под редним бројем који се додељује у складу са прописима који уређују канцеларијско пословање[[3]](#footnote-3).

Број под којим је евидентирана/заведена одлука о спровођењу поступка јавне набавке је број под којим се води конкретан поступак јавне набавке и под којим се заводе сви документи у том поступку.

Лице именовано за спровођење поступка/комисија

Члан 35.

Комисија у свом саставу има непаран број чланова, најмање три, изузев када процењена вредност јавне набавке не прелази износ од 3.000.000 динара, када поступак може да води лице које наручулиац именује.

Лице именовано за спровођење поступка, односно члан комисије треба да има одговарајућа стручна знања из области која је предмет јавне набавке, а ако наручилац нема запослено лице које има одговарајућа стручна знања, може се именовати и лице које није запослено код наручиоца.

Пружање стручне помоћи лицу
именованом за спровођење поступка/комисији

Члан 36.

Ако је лицу именованом за спровођење поступка/комисији потребна стручна помоћ, комисија се писаним путем обраћа организационој јединици/извршиоцу са захтевом у ком прецизира налог, рок и начин пружања помоћи.

Све организационе јединице/извршиоци дужне су да у оквиру своје надлежности пруже стручну помоћ лицу именованом за спровођење поступка/комисији, да писаним путем одговоре на захтев лица именованог за спровођење поступка/комисије, у року одређеном у захтеву, а у складу са прописаним роковима за поступање.

Ако организациона јединица не одговори или не одговори у року, лице именовано за спровођење поступка/комисија обавештава директора ОБ Пирот, који ће предузети све потребне мере предвиђене позитивним прописима за непоштовање радних обавеза.

Оглашавање јавне набавке

Члан 37.

Лице именовано за спровођење поступка или члан комисије који су регистровани на Порталу (администартор или други регистровани корисник), објављује оглас о јавној набавци на Порталу, и на Порталу службених гласила Републике Србије и база прописа, када је то као обавеза прописано Законом.

Израда конкурсне документације

Члан 38.

Припрема и израда конкурсне документације је обавеза комисије, односно лица именованог за спровођење поступка.

Комисија/лице именовано за спровођење поступка цени да ли ће се израда конкурсне документације поверити трећем лицу (ако се ради о предмету набавке који захтева посебна стручна знања и ангажовање лица одређене специјалности) и даје образложен предлог директору ОБ Пирот.

Лице именовано за спровођење поступка/комисија израђује предлог одлуке из става 2. овог члана који доставља органу надлежном за доношење одлуке.

Техничке спецификације које се наводе у конкурсној документацији израђује лице из члана 22. став 4. овог правилника.

Лице именовано за спровођење поступка јавне набавке/комисија одређује на који начин и под којим условима у складу са Законом привредни субјекти могу преузети поверљиве делове конкурсне документације.

Одређивање критеријума за доделу уговора

Члан 39.

Лице именовано за спровођење поступка/комисија одређује критеријуме за доделу уговора и елементе критеријума, као и методологију за доделу пондера за сваки елемент критеријума, а у складу са предметом набавке, процењеном вредности, тржишним условима и друго.

Одређивање критеријума за избор привредног субјекта

Члан 40.

Лице именовано за спровођење поступка/комисија у сарадњи са предлагачем набавке одређује критеријуме за квалитативни избор привредног субјекта у поступку јавне набавке у складу са резултатима истраживања и анализе тржишта, и одређује начин доказивања испуњености критеријума.

Финансијски, економски, технички, стручни капацитет и други критеријуми се опредељују у складу са потребама наручиоца и примерено предмету набавке.

Креирање документације о набавци и слање на објављивање

Члан 41.

Лице именовано за спровођење поступка/комисија на Порталу креира документацију о набавци (конкурсну документацију, јавни позив и др.) и одређује датум слања на објављивање, као и рок за подношење понуда.

Измене, допуне и додатна појашњења документације о набавци

Члан 42.

Лице именовано за спровођење поступка/комисија поступа по захтевима за измену и допуну документације о набавци, цени разлоге о основаности измене и допуне, даје додатне информације или појашњења у вези са припремањем понуде/пријаве и сачињава одговор привредном субјекту, у писаном облику, који објављује на Порталу.

Лице именовано за спровођење поступка/комисија може да све време док траје рок за подношење понуда/пријава мења или допуњује документацију о набавци, без обзира на постојање захтева за измену и допуну документације о набавци.

Лице именовано за спровођење поступка/комисија поступа по захтевима за додатним информацијама или појашњењима у вези са припремањем понуде/пријаве и одговоре објављује на Порталу у законском року.

Питања и одговори се чувају као саставни део документације о набавци у складу са Законом и прописима који уређују чување архивске грађе.

Пријем и отварање понуда

Члан 43.

Понуде отвара лице именовано за спровођење поступка или члан комисије, који је одређен да у конкретном поступку присуствује отварању понуда на Порталу.

Ако су поднети делови понуде који не могу да се доставе електронским средствима путем Портала, делове понуде отвара лице именовано за спровођење поступка или комисија према редоследу приспећа.

Делови понуде из става 2. овог члана који су неблаговремено поднети, неотворени се враћају понуђачу са назнаком да су поднети неблаговремено.

Лице именовано за спровођење поступка или члан комисије, који присуствује отварању понуда, за време отварања понуда на Порталу, саставља записник (у ком бележи радњу у поступку отварања), у који уноси податке о:

* присуству овлашћених представника привредних субјеката,
* поднетим деловима понуде који су тражени у поступку јавне набавке, а који нису могли да се доставе електронским средствима путем Портала и да ли су поднети до истека рока за подношење понуда,
* отварању делова понуда,
* датуму и времену кад је започето и завршено отварање понуда,
* увиду у образац понуде свих понуђача који на Порталу изврши присутни овлашћени представник понуђача или подносиоца пријаве,
* евентуалним примедбама присутних овалашћених представника понуђача на поступак јавног отварања понуда,
* датуму и времену састављања записника.

Отварање понуда је јавно и може му присуствовати овлашћени представници понуђача и друга лица, а право активног учествовања имају само овлашћени представници понуђача, који морају предати овлашћења за учешће у поступку отварања понуда.

Одредбе овог члана сходно се примењују на поступак пријема и отварања пријава.

Сукоб интереса

Члан 44.

Лице које спроводи поступак јавне набавке *(може се одредити и неко друго лице)*, након отварања понуда или пријава, прибавља потписану изјаву представника наручиоца (руководилац наручиоца, односно одговорно лице наручиоца, члан управног, извршног или надзорног одбора, члан комисије, лице које спроводи поступак јавне набавке или друго лице које је укључено у спровођење поступка и које може да утиче на исход поступка) о постојању или непостојању сукоба интереса.

Додела уговора

Члан 45.

Лице именовано за спровођење поступка/комисија цени постојање основа за искључење, испуњеност критеријума за избор привредног субјекта, испуњеност захтева и услова у вези са предметом набавке и техничким спецификацијама и сачињава извештај о поступку јавне набвке, који обавезно садржи све законом прописане елементе, као и образложене разлоге за одбијање понуде, образложене разлоге за избор привредног субјекта ком ће се доделити уговор или са којим ће се закључити оквирни споразум, образложене разлоге за искључење кандидата и др.

Понуде које нису одбијене оцењују се и рангирају према критеријуму за доделу уговора који је одређен у документацији о набавци. Лице именовано за спровођење поступка/комисија одређује резервне критеријуме за доделу уговора приликом креирања документације о набавци на Порталу.

Одлука којом се окончава поступак

Члан 46.

 Одговорно лице, на основу извештаја о спроведеном поступку, доноси одлуку којом окончава поступак јавне набавке и то може бити:

* одлука о додели уговора/закључењу оквирног споразума,
* одлука о обустави поступка,
* одлука о искључењу кандидата.

Одлука којом се окончава поступак јавне набавке обавезно садржи образложење са свим подацима које прописује Закон.

Члан 47.

Лице именовано за спровођење поступка/комисија припрема предлог одлуке о додели уговора/закључењу оквирног споразума, о обустави поступка, о квалификацији *(секторски наручиоци),* о одбијању понуде, односно пријаве, о одбијању решења понуђеног у конкурентном дијалогу, о одбијању пријава за квалификацију у успостављеном систему квалификације, о трошковима припремања понуде.

Предлог одлуке из става 1. овог члана увек садржи образложење.

Предлог одлуке из става 1. овог члана, са парафом, лице именовано за спровођење поступка/комисија доставља директору ОБ Пирот.

Одлука се евидентира (заводи) под бројем поступка у ком је донета и садржи датум доношења.

Лице именовано за спровођење поступка/комисија *(администратор, лице које води поступак на Порталу)* потписану одлуку из става 1. овог члана шаље на објављивање на Портал.

Наведено лице пре објављивања одлуке из става 1. овог члана утврђује да ли одлука садржи податке који представљају пословну тајну у смислу закона којим се уређује заштита пословне тајне или представљају тајне податке у смислу закона којим се уређује тајност података и те податке из одлуке не објављује.

Обавештење о додели уговора или обустави поступка

Члан 48.

Лице именовано за спровођење поступка/комисија *(администратор, лице које води поступак на Порталу),* шаље на објављивање:

* обавештење о додели уговора, у року од 30 дана од дана закључења уговора о јавној набавци или оквирног споразума,
* обавештење о обустави поступка јавне набавке, у року од 30 дана од дана коначности одлуке о обустави поступка јавне набавке.

Увид у документацију

Члан 49.

Увид у документацију и копирање документације, на писани захтев понуђача обезбеђује лице именовано за спровођење поступка/комисија *(или неко друго лице у зависности од организације послова)*.

Писани захтев се евидентира и чува као део документације о набавци.

Увид у документацију се обавља ОБ Пирот у присуству лица именованог за спровођење поступка или члана комисије *(или неког другог лица у зависности од организације послова).*

Копирање документације из поступка о трошку подносиоца захтева.

Закључивање уговора о јавној набавци

Члан 50.

Предлог уговора који је додељен у поступку јавне набавкепарафира директор ОБ Пирот.

Предлог уговора лице именовано за спровођење поступка/комисија доставља понуђачу на потпис.

У случају одустанка од закључења уговора изабраног понуђача, лице именовано за спровођење поступка/комисијацени да ли има основа да наручилац закључи уговор са првим следећим најповољнијим понуђачем и да ли треба извршити поновну оцену понуда.

По примерак закљученог уговора лице именовано за спровођење поступка/комисија доставља кориснику набавке, надлежном за извршење уговора.

Примерак закљученог уговора је саставни део документације о набавци и архивира се као њен саставни део.

Одредбе овог члана сходно се примењују и на закључење оквирног споразума.

V. ИЗВРШЕЊЕ УГОВОРА О ЈАВНОЈ НАБАВЦИ

Праћење извршења уговора о јавној набавци

Члан 51.

Надлежни за извршење и праћење извршења уговора су:

1) За набавке: Уље за ложење, електрична енергија, набавка горива за службена моторна возила, технички потрошни материјал за одржавање опреме, инсталација и зграда, резервни делови за медицинску опрему, ситан медицински инвентар, административна опрема, медицинска опрема, сервисирање немедицнске и медицинске опреме, медицински гасови, текуће поправке и одржавање зграде и објекта, технички гасови у боцама, резервни алат и инвентар, испитивање вентила сигурности, редован инспекцијски преглед опреме под притиском, вулканизерске, аутоелектирчарске услуге, услуга прања службених моторних возила и др. одговоран за праћење извршења уговора је Техничка служба – Руководилац послова инвестиционог и техничког одржавања - Начелник службе, Инжењер инвестиционог и техничког одржавања и одржавања уређаја и опреме грађевинске струке.

2) ) За набавке: Набавка заштитне опреме, административне опреме, редован и периодични преглед запослених, услуге очувања животне средине, испитивање громобранске инсталације и отпора уземљења громобранске инсталације, редован инспекцијски преглед опреме под притиском, испитивање лифтова, ревизија трафостанице, услуга ППЗ, услуга ванредне контроле алкохолисаности, услуга обавезног годишњег одржавања техничке заштите, испитивање услова радне околине и др. одговоран за праћење извршења уговора је Техничка служба – Руководилац послова инвестиционог и техничког одржавања - Начелник службе, Руководилац послова заштите, безбедности издравља на раду.

3) ) За набавке: Материјали за одржавање хигијене, административна опрема, набака услуге дезинфекције, дезинсекције и дератизације, болничка постељина, ситан инвентар за вешерај, услуга преузимања и збрињавања опасног и неопасног отпада и др. одговоран за праћење извршења уговора је Техничка служба – Руководилац послова инвестиционог и техничког одржавања - Начелник службе, Дипломирани санитарни инжењер, здравствени сарадник за хигијену и заштиту животне радне средине-Шеф одељења.

4) ) За набавке: Прехрамбени производи, Ситан инвентар за кухињу и др. одговоран за праћење извршења уговора је Техничка служба – Руководилац послова инвестиционог и техничког одржавања - Начелник службе, Руководилац послова у угоститељству, Шеф одељења.

5) ) За набавке: Одржавање информационих система, административна опрема, услуга мобилне телефоније, услуга одржавања ИТ опреме, набавка лиценце за антивирусну заштиту, рачунарски потрошни материјал услуга фиксне телефоније, и др. одговоран за праћење извршења уговора је Служба за опште, правне, кадровске и економско-финансијске послове- Руководилац финансијско-рачуноводствених послова - Начелник службе за опште, правне, кадровске и економско-финансијске послове, Руководилац послова информационих технологија Шеф одељења

6) ) За набавке: Административни материјал и добра за кафе кухињу и др. Служба за опште, правне, кадровске и економско-финансијске послове- Руководилац финансијско-рачуноводствених послова - Начелник службе за опште, правне, кадровске и економско-финансијске послове, Референт набавке

7) ) За набавке: Лекови у здравственој установи ЦЈН, лекови са Д листе лекова, цитостатици са Д листе лекова, цитостатици са листе лекова ЦЈН, лекови са Ц листе ЦЈН, лекови за хемофилију ЦЈН, медицински потрошни материјал, реагенси и потрошни материјал за лабораторију, потрошни материјал за операцију катаратке ЦЈН, ендопротезе кука и колена ЦЈН, остали уградни материјал у ортопедији ЦЈН, сочива ЦЈН, хируршке мрежице, материјал за дијализу ЦЈН, лекови у здравственој установи за неосигурана лица ЦЈН и др. - одговоран за праћење извршења уговора је Шеф одсека за фармаколошку делатност, магистар фармације у Одсеку за фармаколошку делатност.

8) ) За набавке: Услуга осгурања и др. одговоран за праћење извршења уговора је - Руководилац финансијско-рачуноводствених послова - Начелник службе за опште, правне, кадровске и економско-финансијске послове, Дипломирани економиста за финансијско-рачуноводствене послове.

Комуникација у току извршења уговора

Члан 52.

Комуникација између уговорних страна одвија се искључиво писаним путем, односно путем поште, електронске поште или факсом.

Комуникацију са привредним субјектом са којим је закључен уговор врши служба за чије је потребе покренут поступак набавке односно лица у чијем је делокругу праћење извршења уговора о јавној набавци.

Служба за чије је потребе покренут поступак набавке, односно лица у чијем је делокругу праћење извршења уговора о јавној набавци одмах по закључењу уговора о јавној набавци обавештава другу уговорну страну о контакт подацима лица које је овлашћено да врши комуникацију у вези са праћењем извршења уговора.

Критеријуми, правила и начин провере квантитета и квалитета
испоручених добара, пружених услуга или изведених радова

Члан 53.

Служба за чије је потребе покренут поступак набавке, односно лица у чијем је делокругу праћење извршења уговора о јавној набавци, врши квантитативни и квалитативни пријем предмета уговора и проверава:

* + да ли количина испоручених добара, пружених услуга или изведених радова одговара уговореном,
	+ да ли врста и квалитет испоручених добара, пружених услуга или изведених радова одговарају уговореним, односно да ли су у свему у складу са захтеваним техничким спецификацијама и понудом,

О поступању привредног субјекта супротно уговореном (неизвршавању обавеза на уговорени начин), лице из става 1. овог члана обавештава директора Опште болнце Пирот, Руководиоца финансијско-рачуноводствених послова - Начелник службе за опште, правне, кадровске и економско-финансијске послове.

О пријему предмета набавке, медицинске опреме сачињава се записник у који се уносе и подаци о томе да ли је привредни субјект уговорену обавезу испунио на уговорени начин у погледу количине, квалитета и рокова испуњења обавезе.

Записник потписују извршилац из става 1. овог члана и овлашћени представник привредног субјекта. Записник се сачињава у два истоветна примерка, од чега по један примерак задржава свака уговорна страна.

Техничка служба – Руководилац послова инвестиционог и техничког одржавања - Начелник службе, Инжењер инвестиционог и техничког одржавања и одржавања уређаја и опреме грађевинске струке, сачињава писану белешку о свим уоченим недостацима у поступку извршења уговора.

Надзор над извођењем радова врши се у складу са прописима који уређују област предмета набавке.

Правила поступања у случају рекламација у вези са извршењем уговора

Члан 54.

Ако привредни субјект не извршава обавезе на уговорени начин лице задужено за праћење извршења уговора упућује писану рекламацију привредном субјекту, указује на уочене пропусте, односно у чему испорука није у складу са уговором и предузима друге мере у циљу уредног извршења уговора и о томе писаним путем обавештава директора Опште болнце Пирот, Руководиоца финансијско-рачуноводствених послова - Начелник службе за опште, правне, кадровске и економско-финансијске послове и службе надлежне за реализацију средстава финансијског обезбеђења и/или раскид уговора.

У случају рекламација поступа се у складу са уговором и прописима којима се уређују облигациони односи и област предмета набавке.

Правила пријема и оверавања рачуна и других докумената за плаћање

Члан 55.

Правила пријема и оверавања рачуна и других докумената за плаћање, као и правила поступка реализације уговорених средстава финансијског обезбеђења прописани су Правилником о буџетском рачуноводству Опште болнице Пирот.

Правила стављања добара на располагање корисницима унутар наручиоца

Члан 56.

Добра се крајњим корисницима стављају на располагање на основу документа - требовање, који организационој јединици у чијем је делокругу магацинско пословање достављају руководиоци организационих јединица.

Добра се додељују на коришћење на основу личног задужења запосленог средствима која само он користи.

Добра која су додељена на коришћење организационој јединици за обављање послова из њеног делокруга, а нису погодна за лично задужење, евидентирају се по припадности организационој јединици, на основу задужења руководиоца организационе јединице.

Члан 57.

Доказе на основу којих наручилац, у документацији о набавци, може да предвиди да ће да искључи привредног субјекта из поступка јавне набавке прикупља и обрађује Служба за чије је потребе покренут поступак набавке, односно лица у чијем је делокругу праћење извршења уговора о јавној набавции доставља ихлицу именованом за спровођење поступка/комисији за конкретан поступак*.*

Докази се прикупљају на околност:

* да ли је привредни субјект испуњавао обавезе из раније закључених уговора о јавној набавци или раније закљученог концесионог уговора, чија је последица била раскид тог уговора, наплата средства обезбеђења, накнада штете или др.;
* да ли је привредни субјект у поступцима јавних набавки доставио неистините податке потребне за проверу основа за искључење или критеријума за избор привредног субјекта или да није био у стању да достави доказе о испуњености критеријума за квалитативни избор привредног субјекта, уколико је као средство доказивања користио изјаву о испуњености критеријума за квалитативни избор привредног субјекта (члан 118. Закона).

Измене и раскид уговора

Члан 58.

Лице задужено за праћење извршења уговора, образложен захтев за измену и раскид уговора доставља

* Руководиоцу финансијско-рачуноводствених послова - Начелнику службе за опште, правне, кадровске и економско-финансијске послове
* Руководиоцу правних и административних послова - Шефу одсека

 и лицу именованом за спровођење поступка/комисији.

Лице именовано за спровођење поступка/комисија цени да ли је захтев у складу са Законом.

Лице именовано за спровођење поступка/комисија, ако је измена извршена на основу чл. 157. и 158. Закона, шаље на Портал обавештење о измени уговора. Анекс уговора се доставља подносиоцу захтева за измену уговора.

Обавештење о раскиду уговора се доставља подносиоцу захтева за раскид уговора.

VI. ПОСТУПАК ЗАШТИТЕ ПРАВА У ПОСТУПКУ ЈАВНЕ НАБАВКЕ

Члан 59.

Поступак заштите права пред наручиоцем спроводи лице именовано за спровођење поступка или комисија.

 Лице именовано за спровођење поступка/комисија прати да ли је поднет захтев за заштиту права на Порталу или писаним путем на адресу наручиоца.

Претходно испитивање захтева за заштиту права

Члан 60.

Лице именовано за спровођење поступка/комисија, након подношења захтева за заштиту права (даље: захтев):

* објављује обавештење о поднетом захтеву, на Порталу, најкасније наредног дана од дана пријема захтева,
* доставља, непосредном предајом или препорученом поштом, без одлагања, копију захтева изабраном понуђачу, који у року од два радна дана од дана пријема копије захтева може да достави своје мишљење у вези са поднетим захтевом.

Поднети захтев задржава наставак поступка јавне набавке од стране наручиоца до окончања поступка заштите права, осим у случају преговарачког поступка без објављивања позива покренутог у случају изузетне хитности.

Члан 61.

Лице именовано за спровођење поступка/комисија цени да ли је захтев:

* дозвољен (да ли је достављен доказ да је уплаћена такса, да ли је подносилац захтева који има боравиште или пребивалиште, односно седиште у иностранству именовао пуномоћника за примање писмена у Републици Србији),
* благовремен,
* поднет од лица које има активну легитимацију,
* да ли је потпун.

У случају да је захтев за заштиту права непотпун, лице именовано за спровођење поступка/комисија, упућује подносиоцу захтева позив да захтев за заштиту права допуни у року од три радна дана. У позиву се прецизирају утврђени недостаци захтева, на који начин да се отклоне и које су последице пропуштања.

Члан 62.

Предлог решења којим се одбацује захтев за заштиту права као неблаговремен, који је поднет од лица које нема активну легитимацију, као непотпун или недозвољен сачињава лице именовано за спровођење поступка/комисија и парафиран доставља надлежном органу за доношење решења директору Опште болнице Пирот.

Лице именовано за спровођење поступка/комисија, потписано решење доставља подносиоцу захтева и Републичкој комисији за заштиту права у поступцима јавних набавки (даље: Републичка комисија) и то преко службе експедиције на адресу седишта/пребивалишта наведених лица. Наручилац је дужан да обезбеди доказ о слању и пријему овог решења.

Лице именовано за спровођење поступка/комисија, поступа по жалби изјављеној против решења о одбацивању захтева и Републичкој комисији у року од три дана доставља потребну документацију.

Члан 63.

Лице именовано за спровођење поступка јавне набавке/комисија, обавештава извршиоца/службу задужену за извршење уговора да наручилац не може да настави извршење уговора о јавној набавци до доношења одлуке о поднетом захтеву, ако је наручилац закључио уговор о јавној набавци пре истека рока за подношење захтева:

* на основу оквирног споразума,
* у случају примене система динамичне набавке,
* ако је поднета само једна понуда која је прихватљива,
* у случају примене преговарачког поступка без претходног објављивања јавног позива у случају изузетне хитности (члан 151. став 2. тачка 1-3) Закона).

Лице именовано за спровођење поступка/комисија, цени да ли има основа да наручилац поднесе предлог Републичкој комисији, да му, на основу члана 216. став 2. Закона, дозволи да настави спровођење поступка јавне набавке пре окончања поступка заштите права, ако постоје разлози који се односе на могућност настанка штете која је несразмерно већа од вредности предмета јавне набавке, заштиту јавног интереса, могуће угрожавање живота, здравља људи, животне средине или друге озбиљне опасности.

Ако наручилац може доказати или учинити вероватним постојање разлога за наставак поступка, лице именовано за спровођење поступка јавне набавке/комисија сачињава образложен предлог и доставља га на потпис директору Опште болнице Пирот.

Лице именовано за спровођење поступка/комисија, предлог са документацијом потребном за доношење одлуке, упућује Републичкој комисији.

Поступање после претходног испитивања захтева за заштиту права

Члан 64.

Лице именовано за спровођење поступка/комисија цени основаност захтева који је благовремен, дозвољен, потпун и поднет од активно легитимисаног лица.

Члан 65.

Предлог одлука по захтеву припрема лице именовано за спровођење поступка/комисија.

Одлуке по захтеву су:

* решење којим се захтев одбацује,
* решење о усвајању захтева и делимичном поништењу поступка јавне набавке,
* одговор наручиоца,
* решење о обустави поступка заштите права.

У документацији о набавци чувају се потписане одлуке које наручуилац доноси у поступку заштите права.

Лице именовано за спровођење поступка/комисија донете одлуке учитава и шаље (одлуке наручиоца) на Портал.

Члан 66.

Лице именовано за спровођење поступка/комисија је одговорно за поступање:

* по захтеву Канцеларије за јавне набавке за доставу података и обавештења који су од значаја за спровођењe мониторинга над применом прописа о јавним набавкама;
* по захтеву Републичке комисије за доставу додатне документације, података, објашњења и мишљења;
* по налозима Републичке комисије садржаним у њеним одлукама;
* по захтеву Републичке комисије за подношење извештаја о спровођењу одлуке Републичке комисије.

Сви извршиоци (лица, службе/организационе јединице) обавезни су да, лицу именованом за спровођење поступка/комисији, на његов/њихов захтев, у року и на начин који се определи у захтеву, доставе податке потребне за поступање из става 1. овог члана.

VII. ОБЕЗБЕЂИВАЊЕ КОНКУРЕНЦИЈЕ

Начин обезбеђивања конкуренције

Члан 67.

У поступку јавне набавке омогућава се што је могуће већа конкуренција и то је обавеза лица овлашћених за спровођење радњи у поступку и то пре свега у фази планирања, при обликовању предмета набавке, одређивању услова за учешће у поступку, одређивању техничких спецификација, одређивању критеријума за квалитативни избор привредног субјекта.

Конкуренција се обезбеђује како у набавкама које се реализују у поступку јавне набавке, тако и у набавкама на које се Закон не примењује.

Конкуренција се обезбеђује:

* тако што се увек када је то могуће позива више лица да учествују у поступку, а посебно у преговарачком поступку без објављивања позива за подношење понуда, као и у поступцима на које се Закон не примењује,
* тако што се одређују услови за учешће у поступку, техничке спецификације и критеријуме за квалитативни избор привредног субјекта на начин који обезбеђује учешће што већег броја привредних субјеката и који не ствара дискриминацију међу њима.

Лице именовано за спровођење поступка/комисија обезбеђује да се преговарачки поступак без објављивања јавног позива спроводи само ако су испуњени Законом прописани услови за примену овог поступка.

У преговарачком поступку без објављивања јавног позива, позив се упућује, увек ако је то могуће, примерено околностима конкретне набавке, на адресе најмање три привредна субјекта која обављају делатност која је предмет јавне набавке и која су према сазнањима наручиоца способна да изврше набавку, а када год је могуће и на адресе већег броја лица.

Лице именовано за спровођење поступка/комисија објављује обавештење о спровођењу преговарачког поступка без објављивања јавног позива.

VIII. КОНТРОЛА ЈАВНИХ НАБАВКИ

Члан 68.

Наручилац је дужан да врши контролу јавних набавки успостављањем свих активности како би што квалитетније остваривао постављене задатке и циљеве везане за спровођење поступка јавне набавке. Успостављање система контроле јавних набавки зависиће у првом реду од тога да ли је наручилац директни или индиректни корисник јавних средстава, односно организација обавезног социјалног осигурања, затим од величине наручиоца, од саме организационе шеме наручиоца, потом од висине процењене вредности јавне набавке на годишњем нивоу и слично.

Члан 69.

Наручилац може уколико је његова процењена вредност јавне набавке на годишњем нивоу изузетно висока, да у складу са својом организационом шемом и систематизацијом послова и задатака организује у свом саставу неки организациони облик (сектор, служба, одељење, одсек, група ) који би се бавио пословима контроле јавних набавки.

Члан 70.

Како би се успоставила контрола поступака јавних набавки у неком од организационих облика, потребно је да наручилац предузме следеће активности:

* одреди руководиоца тог организационог облика,
* донесе план успостављања система контроле јавних набавки (годишњи, квартални, по потреби),
* попише главне пословне процесе у којима се јавна набавка врши и утврди ризике, процени ризике и рангира исте (ризик је одређен као могућност настанка догађаја који могу неповољно утицати на остварење циљева),
* састави преглед успостављених процедура интерне контроле (то су одређене активности, методе, правила, рокови у којима их је потребно спровести, одговорност лица, ток документације односно њен ходограм кретања),
* анализира постојеће и потребне контроле у току поступка јавне набавке (ако се покаже у току рада да одређене постојеће контроле нису добре и правовремене, размотриће се потреба додатних контрола у смислу које лице даје налог за јавну набавку, да ли је исто овлашћено неким актом за давање налога, да ли је процењена вредност добро утврђена и на основу којих показатеља итд.).

Члан 71.

Наручилац је дужан да у континуитету контролише јавне набавке и то кроз прописане процедуре и поступке, односно методе које су садржински саставни део интерних процедура, као што су: утврђивање веродостојности документације да је поступак јавне набавке заиста и спроведен, да је набавка евидентирана у пословним књигама, да је уговор, односно фактура тачна и да одговара извршеном пријему добара, односно услуга односно радова.

Члан 72.

Уколико наручилац нема процењену вредност јавне набавке на годишњем нивоу изузетно високу, наручилац може да послове контроле поступака јавне набавке повери неком лицу запосленом код наручиоца, водећи првенствено рачуна о својим кадровским могућностима, затим способностима и знању лица и његовој умешности да обави тај посао.

*(нпр: да ли је јавна набавка евидентирана у пословним књигама, да ли је фактура заведена односно провера датума пријема фактуре, овлашћење за плаћање, итд.).*

Члан 73.

Наручилац може да послове контроле поступака јавних набавки повери и интерном ревизору, уколико су ти послови организовани и систематизовани код наручиоца.

Уколико наручилац нема у својој систематизацији послова и задатака систематизоване и послове интерног ревизора, наручилац може да сагласно постигнутом споразуму са другим наручиоцем да послове и задатке око контроле поступака јавних набавки обави интерни ревизор другог наручиоца, и о чему ће поднети извештај о извршеној ревизији.

Члан 74.

Контрола јавних набавки подразумева контролу свих предузетих мера и радњи које наручилац спроводи у области планирања јавне набавке, затим у области услова и начина спровођења поступка јавне набавке, укључујући и само извршење уговора о јавној набавци.

Предмет контроле јавних набавки код наручиоца обавезно треба да обухвати следеће радње, без обзира о којем облику контроле поступака јавних набавки се ради, и то:

* начин на који је вршено испитивање тржишта и документације која потврђује спроведене активности. То подразумева прикупљање података путем званичних саопштења државних институција, затим по основу директних разговора, путем добијених података из спроведених анкета, средстава информисања, каталога и слично;
* поступак и начин утврђивања процењене вредности јавне набавке. Овде свакако треба обратити пажњу на реалност у одређивању процењене вредности, јер је то питање од изузетне важности за утврђивање прихватљивости понуде;
* поступак одређивања техничких спецификација у смислу навођења основних карактеристика добара или услуга као што су квалитет, димензија, употреба производа, паковање, етикетирање, понашање добра у различитим временским приликама, постојање декларације, рок употребе, итд;
* поступак одређивања техничких спецификација које карактеришу услуге, у смислу навођења сигурности услуге, квалитета пружене услуге, доступности услуге за све кориснике и слично;
* поступак одређивања техничких спецификација које карактеришу набавку радова, у смислу навођења конкретних прописа о пројекту, инспекцији, трошковима, надзору, условима преузимања радова;
* тражене додатне услове, њихову ширину и оправданост у конкурсној документацији, посебно са аспекта трошкова, а што подразумева захтеве у погледу тражења потврда о бонитету понуђача, таксативно навођење кадровског потенцијала са аспекта постојања лиценци, сертификата, броја стално запослених, затим ангажованих по уговору и рок трајања уговора у контексту спроведене јавне набавке;
* постојање залиха добара, а која су предмет јавне набавке, њихова рочност и употребна вредност;
* поштовање рокова плаћања и контрола са аспекта примене закона који регулише рок плаћања;
* контрола примљених инструмената обезбеђења и обавеза наручиоца у случају њихове реализације;
* давање аванса, његова висина и захтев за повраћај, односно коначан обрачун кроз примљени аванс.

Члан 75.

Наручилац саставља годишњи план контроле јавних набавки који садржи податке о предмету контроле јавних набавки (добра, услуге, радови, висина процењене вредности, оквирни датум контроле, набавке на које се закон не примењује и слично). Годишњи план контроле јавних набавки треба да садржи и временски период када ће се вршити контрола.

Наручилац обезбеђује да организациони део односно лице које врши контролу поступака јавних набавки, односно интерни ревизор, има приступ документацији уз чување пословне тајне, да има могућност комуникације са лицима у оквиру наручиоца за које сматра да може добити ваљане и поуздане информације везане за спровођење поступака јавних набавки, и да о свакој извршеној контроли постоји писани извештај везан за временски период који је био планиран у годишњем плану контроле поступака јавних набавки.

IX. НАБАВКЕ НА КОЈЕ СЕ ЗАКОН НЕ ПРИМЕЊУЈЕ

Члан 76.

Набавке на које се закон не примењује, као и набавке друштвених и других посебних услуга из члана 27. Закона, спроводе се по правилима прописаним овим правилником уз примену начела Закона на начин који је примерен околностима конкретне набавке.

Набавке на које се Закон не примњује обухватају:

* набавке које су изузете од примене Закона дефинисане чл. 11, 12, 14. и 16. Закона;
* набавке испод прагова до којих се Закон не примењује (члан 27. Закона).

Члан 77.

Набавке на које се закон не примењује, као и јавне набавке, спроводе се у складу са Законом, тако да се обезбеди економично и ефикасно набављање добара, услуга и радова, да се обезбеди једнакост, конкуренција и заштита привредних субјеката од било ког вида дискриминације, да се транспарентно и пропорционално обезбеди благовремно прибављање добара, услуга и радова уз најниже трошкове и у складу са објективним потребама наручиоца.

Планирање набавки

Члан 78.

Наручилац доноси годишњи план набавки на које се закон не примењује који садржи следеће податке:

* предмет набавке и ЦПВ ознаку;
* процењену вредност набавке;
* оквирно време покретања поступка.

План из става 1. овог члана и све његове касније измене или допуне, наручилац објављује на својој интернет страници у року од десет дана доношења.

Поступак планирања набавки на које се Закон не примењује спроводи тим за планирање набавки истовремено са планирањем јавних набавки, на начин на који је то прописано за планирање јавних набавки у складу са одредбама овог правилника.

Лице за спровођење поступка/комисија цени да ли се и за који предмет набавке, у годишњем плану набавки, објављује процењена вредност.

Истраживање тржишта

Члан 79.

Планирању и спровођењу поступка набавке на које се закон не примењује, претходи истраживање тржишта које се спроводи у складу са одредбама Закона и овог правилника. У зависности од фазе поступка истраживање тржишта спроводи тим за планирање или лице које спроводи поступак.

Лице које спроводи поступак, ако оцени да је потребно, допуниће поступак испитивања тржишта који је спроведен у фази планирања набавке и може га спровести позивањем потенцијалних понуђача, претраживањем специјализованих огласа или интернет страница и слично.

Лице које спроводи истраживање тржишта обавезно је да о поступку истраживања тржишта сачини белешку и приложи расположиву документацију (на пример, упућени захтеви, добијени одговори, извод са интернет странице и др.).

Спровођење поступка

Члан 80.

Захтев за покретање поступка набавке на коју се закон не примењује подноси предлагач набавке.

Поступак набавке, ако је набавка предвиђена у годишњем плану набавки, на основу поднетог захтева, покреће се доношењем одлуке о спровођењу поступка набавке, коју доноси директор Опште болнице Пирот*.*

Одлука из става 1. овог члана садржи:

* редни број набавке у плану набавки;
* предмет набавке;
* процењену вредност набавке;
* критеријум за доделу уговора (сразмерно обиму, природи и сложености набавке и уговора који произлази из те набавке);
* оквирне датуме у којима ће се спроводити појединачне фазе поступка набавке;
* именовање лица за спровођење поступка набавке/комисије;
* друге елементе, ако наручилац процени да су потребни за спровођење поступка набавке.

Одлуком из става 1. овог члана одређује се да ли се на Порталу јавних набавки објављује:

* обавештење за добровољну претходну транспарентност;
* обавештење о додели уговора, обустави поступка или поништењу поступка.

Члан 81.

Лице именовано за спровођење поступка набавке/комисија припрема позив за подношење понуда који садржи податке о предмету набавке, критеријуме за квалитативни избор привредног субјекта у зависности од сложености предмета и процењене вредности, начин доказивања у случају када се дефинише критеријум за квалитативни избор привредног субјекта (на пример: писаном изјавом о испуњености критеријума), критеријум за доделу уговора, начин и место подношења понуда, рок за подношење понуда, као и друге елементе који су неопходни за припрему понуде.

Позив за подношење понуда се објављује на интернет страници наручиоца и упућује непосредно, најмање на адресе три привредна субјекта/лица, која су према сазнањима наручиоца способна да изврше набавку.

Позив за подношење понуде упућује се путем поште или електронскм путем. У документацији о набавци чувају се докази о пријему (уручењу) позива за подношење понуда.

Члан 82.

О отварању понуда саставља се записник/извештај о отварању понуда који је саставни део документације о поступку набавке.

Обавештење о додели уговора се објављује на интернет страници ОБ Пирот.

Наручилац може понуђачима којима није додељен уговор да достави обавештење о исходу поступка у ком су учествовали *(додела уговора, поступак обустављен).*

Набавка на коју се закон не примењује се реализује на основу закљученог уговора.

Члан 83.

На питања која нису посебно уређена одредбама чл. 76 до 82 овог правилника сходно се и примерено предмету набавке примењују одредбе овог правилника којима се уређује спровођење јавне набавке и извршење додељеног уговора.

Евиденција о ****набавкама које су изузете од примене закона****

Члан 84.

Лице које спроводи постпак евидентира податке **о вредности и врсти набавки из чл. 11-21. Закона које су изузете од примене Закона** и то по сваком основу за изузеће посебно, **као и набавки из члана 27. Закона.**

Лице које спроводи поступак, з**а сваки основ за изузеће,** евидентира и доставља администратору следеће податке:

* **основ за изузеће од примене Закона;**
* **врста предмета набавки (добра, услуге, радови);**
* **укупан број закључених уговора;**
* **укупна уговорена вредност без пореза на додату вредност;**
* **укупна уговорена вредност са порезом на додату вредност.**

Администратор, наведене податке збирно објављују на Порталу најкасније до 31. јануара текуће године за претходну годину, према упутству које Канцеларија за јавне набавке објављује на својој интернет страници.

X. НАБАВКЕ ДРУШТВЕНИХ И ДРУГИХ ПОСЕБНИХ УСЛУГА

Члан 85.

Набавке друштвених и других посебних услуга спроводе се у складу са чланом 75. Закона и одредбама овог правилника, који се односи на примену начела Закона.

XI. ПРЕЛАЗНЕ И ЗАВРШНЕ ОДРЕДБЕ

Члан 86.

Овај правилник ступа на снагу осмог дана од дана објављивања на огласној табли наручиоца [[4]](#footnote-4) ОБ Пирот.

Број UO - 03
29.01.2021. године

 *(датум)*

У Пироту,

Управни одбор Опште болнице Пирот

 *(назив надлежног органа)*

 Председник УО

 Дејан Младеновић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(потпис одговорног лица)*

**П Р И Л О З И**

**КОЈИ ЧИНЕ САСТАВНИ ДЕО ПРАВИЛНИКА**

|  |
| --- |
| ***OБРАЗАЦ ЗА ПЛАНИРАЊЕ Прилог бр. 1*** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| **Општа болница Пирот** |  |  |  |  |  |  |  |  |
| **Војводе Момчила бб, Пирот** |  |  |  |  |  |  |  |  |
| **Датум: \_\_\_\_\_\_\_\_\_\_\_\_\_\_\_\_\_\_\_** |  |  |  |  |  |  |  |  |
|  |  |  |  |  |  |  |  |  |  |  |  |
| **Образложење за појединачну набавку** |
|  |  |  |  |  |  |  |  |  |  |  |  |
| **Назив службе која предлаже набавку \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Име и презиме лица које припрема предлог набавке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |  |  |  |  |  |  |  |  |  |  |
| ***1. ПРЕДМЕТ НАБАВКЕ*** |
| **1.1 Предмет набавке;** |
| **1.2. Техничке карактеристике предмета набавке и одређивање количине** |
| **1.3. Подаци о очекиваној динамици извршења набавке - рокови испоруке, могућности сукцесивног извршења и слично** |
| **1.4. Посебни захтеви у вези квалитета, периода гаранције** |
|   |
| **1.5. Додатне напомене *(обликовање предмета набавке по партијама, набавка коју спроводи централизовано тело за јавне набавке)*** |
|   |
|  |
| ***2. РОКОВИ*** |
| **2.1. Период на који се уговор закључује и начин (разлог) одређивања тог периода** |
|   |
|  |
| **2.2. Очекивани период закључења уговора \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |
| ***3. РАЗЛОГ И ОПРАВДАНОСТ НАБАВКЕ*** |
| **3.1. Реалне потребе наручиоца на основу којих се предлаже конкретна јавна набавка у обиму и по карактеристикама из тачке 1. *(Образложење из кога се јасно види функција предмета набавке у обављању делатности Опште болнице Пирот, односно оправданост и целисходност набавке):*** |
|   |
| **3.2. Провера стања на залихама или капацитета да се предмет набавке самостално изврши, постојање алтернативних могућности задовољења потреба *(потребно је навести евентуално постојање уговора са истоврсним предметом, кад уговор престаје да важи, да ли постоји могућност да запослена и ангажована лица у целини или делимично изврше набавку, да ли постоје могућности другачијег испуњења сврхе и циља набавке и сл.)*** |
|   |
| **3.3 Ризици и трошкови у случају не спровођења набавке** |
|   |
| **3.4 Додатне напомене *(опционо)*** |
|   |
|  |  |  |  |  |  |  |  |  |  |  |  |
| ***4. УТВРЂИВАЊЕ ПРОЦЕЊЕНЕ ВРЕДНОСТИ И ИСТРАЖИВАЊЕ ТРЖИШТА*** |
| **4.1 Начин на који су прибављане информације о стању на тржишту предмета набавке *(навод о доступности предмета јавне набавке и развијености конкуренције)*** |
|   |
| **4.2 Начин на који су прибављане информације о ценама потенцијалних понуђача - списак прибављених извора са ценама за предмет набавке *(копије упита, ценовника и друге прибавњене документације обавезно приложити уз образац)*** |
|   |
| **4.3 Постојање и износ евентуалних накнадних и додатних трошкова које ствара набавка:** |
|   |
| **4.4 Начин на који се утврђује процењена вредност (калкулација):** |
|   |
| **Напомена: *При утврђивању процењене вредности набавке, узети у обзир очекивану инфлацију односно промену курса динара у односу на евро или другу валуту ( када се набавља добра из увоза или очекују да понуђачи услуга/радова из иностранства)*** |
|  |  |  |  |  |  |  |  |  |  |  |  |
| **Стопа очекиване инфлације (циљана стопа инфлације НБС): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Стопа ефеката промене девизног курса до периода набавке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |  |  |  |  |  |  |  |  |  |  |
| **4.5 Утврђена процењена вредност** |  |  |  |  |  |  |  |  |
| **Процењена вредност набавке (без ПДВ-а) у динарима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Стопа пореза: \_\_\_\_\_\_\_\_\_\_\_\_\_\_\_\_\_\_\_** |
| **Укупна вредност набавке са ПДВ-ом (дргим дажбинама): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |  |  |  |  |  |  |  |  |  |  |
| **Процењена вредност по годинама: - текућа буџетска година \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - наредна буџетска година \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |  |  |  |  |  |  |  |  |  |  |
| **Напомена: Уколико је предложено обликовање предмета набавке по партијама, потребно је исказати процењену вредност сваке партије (укупно и по годинама)** |
|  |  |  |  |  |  |  |  |  |  |  |  |
| **4.6 Додатне напомене у вези одређивања процењене вредности (опционо):** |  |
|   |
|  |
| ***5. КРИТЕРИЈУМИ*** |
| *У тачки 5.1 потребнмо је означивањем колоне* ***ДА*** *потврдити примену критеријума који су узимани у обзир у поступку планирања. Уколико неки од критеријума није примењен, потребно је то означити у колони* ***НЕ*** |
| **5.1Приликом планирања набавке узети су у обзир следећи критеријуми:** |
| **Критеријум** | **ДА** | **НЕ** |
| 1 | Да ли је узет у обзир квалитет предмета набавке , с обзиром на сврху, намену и вредност јавне набавке |   |   |
| 2 | Да ли набавка има за последице стварања додатних тошкова за наручиоца |   |   |
| 3 | Да ли је процењена вредност конкретне набавке одговарајућа с обзиром на циљеве набавке, имајући у виду техничке спецификације и количине |   |   |
| 4 | Да ли је узет у обзир обезбеђење конкуренције и једнаког положаја потенцијалних понуђача |   |   |
| 5 | Да ли постоје друга могућа решења за задовољење потреба наручиоца |   |   |
| 6 | Проверена су стања на залихама или капацитета да се услуге/радови самостално изврше |   |   |
| 7 | Искуствени показатењи у вези са месечном, кварталном, годишњом потрошњом добара и сл. |   |   |
| 8 | Процењени трошкови одржавања и коришћења постојеће опреме у односу на трошкове нове опреме, исплативост инвестиције, исплативост ремонта постојеће опреме и сл. |   |   |
| 9 | Да ли је узето у обзир да ли предмет набавке загађује, односно да минимално утиче на животну средину, односно обезбеђује адекватно смањење потрошње енергије (енергетска ефикасност) |   |   |
| 10 | Процењени ризици и трошкови у случају неспровођења поступка набавке |   |   |
|  |
| **5.2 Разлог због кога неки од критеријума није примењен:** |
|   |
|  |
| ***6. ПОТПИС ЛИЦА ПРЕДЛАГАЧА НАБАВКЕ*** |
|  |
| **6 Потпис лица које је прикупило податке и попунило образац (Прилог број 1) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

|  |
| --- |
|  ***Прилог бр. 2*** |
| **Извршење плана јавних набавки** |
| РБ | Назив набавке | Податак о реализацији плана за поједине врсте поступака и поједине предмете набавке | Податак о изменипрвобитно планиране набавке | Разлог измене првобитно планиране набавке | Податак о закљученом/им уговору/има по основу планиране набавке | Податак о привредним субјектима | Анализа и препоруке за унапређење система планирања | Напомене од значаја за процес извршења плана |
| 1 |   |   |   |   |   |   |   |   |
| 2 |   |   |   |   |   |   |   |   |
| 3 |   |   |   |   |   |   |   |   |
| 4 |   |   |   |   |   |   |   |   |
| 5 |   |   |   |   |   |   |   |   |
| 6 |   |   |   |   |   |   |   |   |
| 7 |   |   |   |   |   |   |   |   |
| 8 |   |   |   |   |   |   |   |   |
| 9 |   |   |   |   |   |   |   |   |
| 10 |   |   |   |   |   |   |   |   |
| 11 |   |   |   |   |   |   |   |   |
| 12 |   |   |   |   |   |   |   |   |
| 13 |   |   |   |   |   |   |   |   |
| 14 |   |   |   |   |   |   |   |   |
| 15 |   |   |   |   |   |   |   |   |
| 16 |   |   |   |   |   |   |   |   |
| 17 |   |   |   |   |   |   |   |   |
| 18 |   |   |   |   |   |   |   |   |
| 19 |   |   |   |   |   |   |   |   |
| 20 |   |   |   |   |   |   |   |   |

**ИНИЦИЈАЛНИ АКТ ЗА ПОКРЕТАЊЕ ПОСТУПКА ЈАВНЕ НАБАВКЕ/НАБАВКЕ**

 ***Прилог број 3***

|  |
| --- |
| **I) ЗАХТЕВ ЗА ПОКРЕТАЊЕ ПОСТУПКА ЈАВНЕ НАБАВКЕ/НАБАВКЕСА ТЕХНИЧКИМ СПЕЦИФИКАЦИЈАМА ПРЕДМЕТА НАБАВКЕ** |
| Назив предлагача набавке (служба која предлаже покретање поступка јавне набавке/набавке |   |
| Име и презиме руководиоца службе предлагача јавне набавке/набавке |   |
| Предмет набавке (из плана јавне набавке/набавке. Уколико је набавка обликована по партијама упистаи назив/е партије/а и процењену вредност партије/а без ПДВ-а) |   |
| Процењена вредност јавне набавке/ набавке: |  Б*ез ПДВ-а (односно другог припадајућег пореза): \_\_\_\_\_\_\_\_\_\_\_\_\_\_\_\_\_\_\_\_\_\_ Са ПДВ-ом (односно другог припадајућег пореза): \_\_\_\_\_\_\_\_\_\_\_\_\_\_\_\_\_\_\_\_\_По годинама: (попуњава финансијска служба): 20\_\_\_\_\_: \_\_\_\_\_\_\_\_\_\_\_\_\_\_\_\_\_\_\_20\_\_\_\_\_: \_\_\_\_\_\_\_\_\_\_\_\_\_\_\_\_\_\_\_* |
| Економска класификација и извор финансирања |  *Попуњава финансијска служба:* Контна позиција: \_\_\_\_\_\_\_\_\_\_\_\_\_\_\_\_\_\_Извор финансирања: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Предложени чланови комисије | *Навести име и презиме, стручну спрему, звање, радно место, телефон и електронску адресу предложених чланова комисије.Назначити чланове комисије који поседују стручна знања у погледу предмета јавне набавке.1. Члан комисије \_\_\_\_\_\_\_\_\_\_\_\_\_\_\_\_\_\_2. Члан комисије \_\_\_\_\_\_\_\_\_\_\_\_\_\_\_\_\_\_3. Члан комисије \_\_\_\_\_\_\_\_\_\_\_\_\_\_\_\_\_\_\_ 4. Члан комисије \_\_\_\_\_\_\_\_\_\_\_\_\_\_\_\_\_\_\_5. Члан комисије \_\_\_\_\_\_\_\_\_\_\_\_\_\_\_\_\_\_\_6. Члан комисије \_\_\_\_\_\_\_\_\_\_\_\_\_\_\_\_\_\_\_7. Члан комисије \_\_\_\_\_\_\_\_\_\_\_\_\_\_\_\_\_\_\_* |
| Специфичности и напомене у вези предмета уговора | *(на пример: посебна дозвола, ограничен промет, прописана цена, посебна стопа пореза...)* |
| Предлог лица задуженог за праћење реализације уговора: | *(навести име и презиме, стручну спрему, звање, радно место, телефон и електронску адресу)* |
| Подаци о резултатима испитивања и истраживања тржишта | *(Посебно у погледу стања конкуренције на тржишту и доступности добара, услуга и радова. Испитивање и истраживање тржишта обухвата прикупљање података на терену: непосредно, телефоном, путем публикација, интернета, доступних база података и огласа потенцијалних понуђача. О испитивању тржишта у иницијалном акту уносе се подаци који садрже време и начин испитивања и истраживања тржишта, предузетим радњама и добијеним подацима, донетим закључцима, стеченим сазнањима, начинима како привући привредне субјекте о претходним, садашњим и будућим набавкама понуђача и др.)* |
| **Захтев за покретање поступка јавне набавке/набавкеЗахтев припрема покретач набавке, служба за чије потребе се набавка спроводи.** |
| Припрема:\_\_\_\_\_\_\_\_\_\_\_\_\_\_\_\_\_\_\_\_\_\_*Име и презиме*\_\_\_\_\_\_\_\_\_\_\_\_\_\_\_\_\_\_\_\_\_*Својеручни потпис* | Одобрава:\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Име и презиме*\_\_\_\_\_\_\_\_\_\_\_\_\_\_\_\_\_\_\_\_\_*Својеручни потпис* |
|             |
| **II) ПРЕДВИЂЕНОСТ У ПЛАНУ ЈАВНИХ НАБАВКИ/НАБАВКИ** |
| **Иницирана набавка је предвиђена Планом јавних набавки/набавки** |
| *Овим потврђујем да је иницирана јавна набавка предвиђена Планом јавних набавки/набавки за текућу годину под редним бројем\_\_\_\_\_\_\_\_\_\_\_\_\_\_\_\_\_\_* Одобрава: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Име и презиме* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Својеручни потпис*Датум: \_\_\_\_\_\_.\_\_\_\_\_\_.20\_\_\_\_\_\_. године*Потврду да је иницирана набавка предвиђена Планом јавних набавки за текућу годину, својим потписом потврђује руководилац Кабинета јавних набавки и комерцијале.* |
|  |
| **III) ОБЕЗБЕЂЕНОСТ СРЕДСТАВА ЗА ИНИЦИРАНУ ЈАВНУ НАБАВКУ/НАБАВКУ** |
| *Обезбеђеност средстава за иницирану набавку потписује руководилац финансијске службе потврђујући на тај начин да су средства за предметну јавну набавку/ набавку обезбеђена финансијским планом ОБ Пирот за текућу годину као и да је у тренутку потписаивања овог дела иницијалног акта намера наручиоца да преузме обавезу уговором о конкретној јавној набавци/набавци у складу са прописима којима се уређује буџетски систем, односно располагање финансијским средствима.*  Одобрава: \_\_\_\_\_\_\_\_\_\_\_\_\_\_\_\_\_\_\_\_\_\_  *Име и презиме*   \_\_\_\_\_\_\_\_\_\_\_\_\_\_\_\_\_\_\_\_\_\_\_ *Својеручни потпис*Датум: \_\_\_\_\_\_.\_\_\_\_\_.20\_\_\_\_. године*Потврду да су обезбеђена финансијска средства својим потписом потврђује руководилац финансијске службе.* |
|  |
| **IV) САГЛАСНОСТ ЗА ПОСТУПАЊЕ ПО ИНИЦИЈАЛНОМ АКТУ** |
| *Сагласност за поступање по иницијалном акту потписује директор ОБ Пирот чиме писаним путем налаже покретање поступка инициране набавке, односно доношење одлуке о спровођењу поступка јавне набавке/набавке* Директор: *\_\_\_\_\_\_\_\_\_\_\_\_\_\_\_\_\_\_\_\_\_\_  Име и презиме  \_\_\_\_\_\_\_\_\_\_\_\_\_\_\_\_\_\_\_\_\_\_\_ Својеручни потписДатум: \_\_\_\_\_\_.\_\_\_\_\_.20\_\_\_\_. године* |
|  |
| **V) ТЕХНИЧКЕ КАРАКТЕРИСТИКЕ ПРЕДМЕТА НАБАВКЕ** |
| *Навести техничке карактеристике (спецификације), квалитет, количину и опис добара, радова или услуга, начин спровођења контроле и обезбеђивање гаранције квалитета, рок извршења, место извршења или испоруке добара, евентуалне додатне услуге и сл. ( осим у случају набавке кредита као финансијске услуге када се сачињава кредитни захтев).Доставити евентуалну техничку документацију и планове, односно документацију о кредитној способности наручиоца у случају јавне набавке финансијске услуге кредита.*  Лице које је сачинило техничке спецификације: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Име и презиме* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Својеручни потпис*Датум: \_\_\_\_\_\_.\_\_\_\_\_\_.20\_\_\_\_\_\_. године |

1. *Закон прописује обавезу наручиоца да донесе годишњи план јавних набавки, али наручилац овим правилником мора уредити и планирање набавки на које се Закон не примењује, као и планирање набавки друштвених и других посебних услуга.* [↑](#footnote-ref-1)
2. *Имати у виду Закон о буџетском систему ("Службени гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 (испр.), 108/2013, 142/2014 и 68/2015 (др. закон), 103/2015, 99/2016, 113/2017, 95/2018, 31/2019 и 72/2019), Закон, др. законе и подзаконска акта.* [↑](#footnote-ref-2)
3. *Уредба о канцеларијском пословању органа државне управе ("Службени гласник РС", број 21/2020);*

*Уредба о канцеларијском пословању органа државне управе ("Службени гласник РС", бр. 80/92, 45/2016 и 98/2016);*

*Уредба о електронском канцеларијском пословању органа државне управе ("Службени гласник РС", бр. 40/2010 и 42/2017);*

*Уредба о канцеларијском пословању у Министарству одбране и Војсци Србије ("Службени гласник РС", број 96/2015).* [↑](#footnote-ref-3)
4. *Напомена: по ступању на снагу овај правилник се објављује на интернет страници наручиоца.* [↑](#footnote-ref-4)